title: Ramansironta

text: Sironneen valon polarisaatiota mittaamalla saadaan tietoa molekyylin kunkin värähtelyn symmetriasta, mikä helpottaa ramanspektrin tulkitsemisesta. Ramanviivan depolarisaatiosuhde ("ρ") on alkuperäisen valon polarisaatioon nähden kohtisuorasti ja yhdensuuntaisesti polaroituneiden sironneiden valojen voimakkuuksien suhde. Suhteen selvittämiseksi siroava valo on ohjattava polaroivaan suodattimeen, joka asetetaan ensin yhdensuuntaisesti ja sitten kohtisuoraan näytteeseen tulevan valon polarisaatioon nähden. Ramanviivan sanotaan olevan depolaroitunut, jos sen depolarisaatiosuhde on 0,75 tai enemmän. Jos "ρ" tetrakloorimetaanin (CCl) symmetrisessä venytyksessä.


title: Ramansironta

text: Resonanssiramansironnassa näytteeseen ohjataan säteilyä, jonka energia on yhtä suuri kuin jokin molekyylin elektronisten tilojen välinen siirtymä. Molekyyli käy siis virtuaalisen tilan sijasta todellisessa elektronisessa viritystilassa. Tällöin ramansironnan voimakkuus kasvaa 1 000–100 000-kertaiseksi. Koska tähän voimakkaaseen sirontaan liittyy usein vain muutama molekyylin eri värähtelyistä, spektri yksinkertaistuu huomattavasti. Resonanssiramanspektrin avulla voidaan paitsi tunnistaa nämä värähtelyt monimutkaisesta tavallisesta ramanspektristä myös paikantaa elektronisia siirtymiä absorptiospektristä. Resonanssiramanspektroskopiassa voidaan tutkia biomolekyylejä, jotka absorboivat vahvasti valoa ja ultraviolettisäteilyä.


title: Ramansironta

text:
Yhtälöä "μ" = "αE" tarkemmin ilmaistuna molekyyliin syntyvä dipolimomentti on sarja:
Lausekkeessa "E" on sähkökentän voimakkuus, "α" on polaroituvuus ja "β" ja "γ" ovat ensimmäinen ja toinen hyperpolaroituvuus. Tavallisessa ramanspektroskopiassa, jossa käytetään jatkuvatoimista laseria, toinen ja kolmas termi ovat merkityksettömän pieniä. Vahvat laserpulssit sen sijaan synnyttävät voimakkaan sähkökentän, mikä voi johtaa seuraaviin epälineaarisiin ilmiöihin.


title: Ramansironta

text: Hyperramansironnassa syntyy hyper-Rayleigh-sironta taajuudella 2"ν" sekä hyper-Stokes- ja hyper-anti-Stokes-sironnat taajuuksilla 2"ν" − "ν" ja 2"ν" + "ν", missä "ν" on laserin taajuus ja "ν" on molekyylin viritystaajuus. Tällaisen sironnan aiheuttaa kaksi fotonia. Hyperramansirontaa on vaikea havainnoida, sillä vain noin biljoonasosa alkuperäisestä säteilystä ("ν") muuttuu hyperramansironnaksi (2"ν" ± "ν"). Hyperramansironnan etu on siinä, että valintasäännöt ovat erilaiset kuin tavallisessa ramansironnassa. Hyperramanspektri on mahdollinen, jos hyperpolaroituvuustensorin komponentit muuttuvat molekyylin värähdellessä. Siten on mahdollista havaita sellaisia värähtelyjä, joita ei näy raman- tai infrapunaspektrissä.


title: Ramansironta

text: Kun laserin luoma sähkökenttä on tarpeeksi suuri, syntyy hyperramansironnan asemesta stimuloitu ramansironta. Siinä laser synnyttää voimakkaan koherentin eli samavaiheisen säteen Stokes-taajuudella "ν" − "ν". Säde aiheuttaa Stokes-sirontaa taajuudella "ν" − 2"ν", ja tämä taas sirottuu taajuudella "ν" − 3"ν" ja niin edelleen. Stimuloidun ramansironnan avulla voidaan luoda lasersäteilyä eri taajuuksilla.


title: Ramansironta

text: Käänteisessä ramansironnassa näytteeseen ohjataan laserin taajuuden "ν" lisäksi jatkumo säteilyä niin, että jatkumossa on anti-Stokes-sironnan taajuus "ν" + "ν". Tällöin havaitaan emissio taajuudella "ν" ja absorptio jatkumossa taajuudella "ν" + "ν". Näytteessä on siten virittynyt molekyylejä siten, että alku- ja lopputilan energiaero on taajuuden "ν" mukainen. Ilmiötä sanotaan käänteiseksi ramansironnaksi, koska anti-Stokes-sironnan taajuus on virittävä taajuus eikä sironnut taajuus kuten tavallisesti. Käänteisen ramansironnan avulla voidaan tutkia lyhytikäisiä molekyylejä.


title: Ramansironta

text: Koherentti anti-Stokes-ramansironta eli CARS () on menetelmä, jossa kaksi suurienergiaista lasersädettä, joiden taajuudet ovat "ν" ja "ν", ohjataan samansuuntaisesti näytteeseen. Nämä säteet synnyttävät koherenttia säteilyä taajuudella 2"ν" − "ν". Taajuutta "ν" säädetään siten, että se vastaa jotakin Stokesin viivaa "ν" − "ν", missä "ν" on jokin molekyylin viritystaajuus. Tällöin koherentin säteilyn taajuus on 2"ν" − "ν" = 2"ν" − ("ν" − "ν") = "ν" + "ν" eli anti-Stokes-viivan taajuus. Koska CARSissa syntyvä valo on koherenttia ja etenee yhteen suuntaan, sitä on helppo havainnoida eikä fluoresenssista ole haittaa. Valon suuren voimakkuuden vuoksi voidaan mitata erittäin pieniä kaasumaisten yhdisteiden pitoisuuksia. Lisäksi valintasäännöt ovat erilaisia kuin tavallisessa ramanspektroskopiassa.


title: Ramansironta

text: Pintavahvisteinen ramansironta eli SERS (engl. "surface-enhanced Raman scattering") on menetelmä, jossa metallin pinnalle adsorboituneen eli kiinnittyneen molekyylin ramanspektri voi kasvaa voimakkuudeltaan miljoonakertaiseksi verrattuna esimerkiksi liuoksesta mitattuun spektriin. Siten tutkittavaa ainetta tarvitaan vain vähän. Mittauksissa käytetään erityisiä, muun muassa hopeasta valmistettavia pintoja. Pintavahvisteisen ramansironnan on esitetty perustuvan siihen, että sähkökenttä on erityisen voimakas metallipintojen lähellä. Menetelmää on hyödynnetty 1970-luvulta lähtien.


title: Ramansironta

text: Ramanspektrometrin neljä tärkeintä osaa ovat valonlähde, valon näytteeseen ja pois näytteestä ohjaavat välineet, aallonpituuden valitsin sekä ilmaisin.


title: Ramansironta

text: Valonlähteen on oltava voimakas, jotta säteilyä siroaa tarpeeksi paljon. Valon on oltava monokromaattista eli yhtä aallonpituutta sisältävää, jotta vähäisetkin muutokset sironneessa säteilyssä on mahdollista erottaa alkuperäisestä säteilystä. Laserit sopivat hyvin valonlähteiksi, koska niiden lähettämä säteily on voimakasta ja monokromaattista. Lisäksi niiden säde on kapea, mikä helpottaa pienten näytteiden tutkimista. Laserien lähettämä säteily on myös lähes täysin lineaarisesti polaroitunutta, joten se käy hyvin depolarisaatiomittauksiin. Ennen laserien kehittämistä valonlähteenä käytettiin tavallisesti elohopeahöyrylamppua. Lampussa oli oltava suodatin, jotta säteilyn aallonpituusalue olisi mahdollisimman kapea. Riittävän suuren tehon aikaansaamiseksi käytettiin erikoisvalmisteisia lamppuja.


title: Ramansironta

text: Koska ramansironta on heikkoa, lasersäde pitää kohdistaa tarkasti näytteeseen ja siroava säteily on kerättävä huolellisesti erilaisten linssien ja peilien avulla. Sirontaa voidaan havainnoida esimerkiksi 90 tai 180 asteen kulmassa säteen suuntaan nähden.


title: Ramansironta

text: Ilmaisimeen ohjattavan säteilyn aallonpituuden valitsimista tavallisimpia ovat prisma- ja hilamonokromaattorit sekä fouriermuunnokseen perustuvat FT-laitteistot. FT-menetelmässä valonlähteenä on infrapunasäteilyä lähettävä laser ja aallonpituudet erotellaan interferometrin avulla. Perinteiseen ramanspektroskopiaan verrattuna FT-menetelmän etuna on se, että fluoresenssi on vähäistä infrapuna-alueella. Lisäksi erotuskyky on suuri. Haittana on muun muassa se, että infrapunasäteily synnyttää heikompaa ramansirontaa kuin näkyvä valo.


title: Ramansironta

text: Koska ramansironta on heikkoa, sitä on hankala havainnoida. Ensimmäisissä ramanmittauksissa spektri valokuvattiin käyttämällä pitkiä valotusaikoja. Nykyään ramansirontaa voidaan havainnoida esimerkiksi valomonistimella, joka muuttaa fotonit sähköiseksi signaaliksi, tai CCD-kennolla, jossa fotonit aiheuttavat varausten syntymistä. FT-ramanmenetelmissä käytetään tavallisesti indium-gallium-arsenidi-ilmaisimia.


title: Ramansironta

text: Ramansironnan avulla tutkitaan kemiassa aineiden rakenteita. Infrapuna- ja ramantutkimusten avulla voidaan selvittää pienten molekyylien symmetriaa ja suurten molekyylien funktionaalisia ryhmiä. Vertaamalla infrapuna- ja ramanspektrejä ryhmäteorian mukaisiin symmetriatarkasteluihin on voitu esimerkiksi todeta, että XeH-molekyyli on rakenteeltaan tasomainen neliö eikä tetraedri. Kiinteiden aineiden tutkimuksessa ramansironnan avulla voidaan muun muassa tunnistaa eri kidemuotoja.


title: Ramansironta

text: Biokemiassa ja lääketieteessä ramanspektroskopia on hyödyllinen erityisesti kahdesta syystä: Ensinnäkin veden ramansironta on heikkoa, mikä helpottaa vesiliuosten tutkimista. Toisekseen resonanssiramansironnassa tarvittavat näytemäärät ovat pieniä. Hemoglobiini- ja myoglobiiniproteiinien hemiryhmässä on porfyriinirengas, jonka elektronista siirtymää voidaan hyödyntää resonanssiramantutkimuksessa siten, että proteiinin muut osat eivät häiritse spektriä. Ramansironnan avulla voidaan tutkia myös lääkkeiden sitoutumista DNA:han. Lääketieteessä voidaan ramanspektroskopiaa käyttämällä erottaa tavallinen kudos ja syöpäkudos muun muassa rinnasta ja maksasta otetuista näytteistä. Kuituoptiikkaa käyttämällä on pystytty mittaamaan elävien lampaiden valtimoseinämien ramanspektrejä.


title: Ramansironta

text: Teollisuudessa ramanspektroskopian avulla on muun muassa seurattu polymerointia maalinvalmistuksessa havainnoimalla, miten monomeerin hiili–hiili-kaksoissidoksen värähtelystä syntyvä ramansironta heikkenee prosessin edetessä. Ramansirontaa voidaan käyttää myös öljynjalostusteollisuudessa bensiinin ainesosien tutkimiseen ja metallinjalostuksessa koboltin, nikkelin ja kuparin ammoniakkikompleksien tunnistamiseen vesiliuoksessa. Ympäristötutkimuksessa ramansironnan avulla on mahdollista määrittää vesistöissä olevien ionien pitoisuuksia, kun ionin annetaan reagoida sopivan kompleksometrisen indikaattorin kanssa.


title: Ramansironta

text: Ensimmäisenä havaintoja ramansironnasta julkisti C. V. Raman tieteellisessä kokouksessa Bangaloressa 16. maaliskuuta 1928. Professori Raman oli alkanut tutkia valon sirontaa läpinäkyvistä aineista Kalkutassa vuonna 1921. Hänen oppilaansa K. R. Ramanathan huomasi 1923, että kun violetin lasin läpi ohjattiin auringonvaloa näytteeseen, sironneessa valossa näkyi suodattimen avulla katsottuna vihreää valoa, jota ei ollut näytteeseen menneessä valossa. Ramanathan nimitti ilmiötä ”heikoksi fluoresenssiksi”. Ilmiö ei poistunut, vaikka neste puhdistettiin huolellisesti, joten sen täytyi olla tutkitulle aineelle ominainen. Kaksi vuotta myöhemmin Ramanin oppilas K. S. Krishnan havaitsi saman ilmiön noin 60 eri nesteessä ja huomasi, että sironnut valo oli osittain polaroitunut, toisin kuin tavallisessa fluoresenssissa. Työstäessään Comptonin ilmiön klassista teoriaa Raman ymmärsi, että heidän havaitsemassaan heikossa sironnassa oli kyse uudesta perusluonteisesta ilmiöstä, joka vastasi Comptonin sirontaa valon aallonpituuksilla. Raman ja Krishnan julkaisivat tuloksensa lyhyesti "Naturessa" 31. maaliskuuta 1928.


title: Ramansironta

text: Seuraavaksi Raman ja Krishnan kavensivat näytteeseen ohjatun valon aallonpituusaluetta ja huomasivat hämmästyksekseen, että alkuperäisen ja sironneen valon välissä oli spektrissä tyhjä alue. He alkoivat käyttää valonlähteenä elohopealamppua ja havaitsivat ramansirontaa nesteissä, kaasuissa, höyryissä, jääkiteissä ja laseissa. Ramanviivojen todettiin olevan tutkittavalle aineelle ominaisia. Pienempien taajuuksien eli Stokes-sironnan puolella viivat olivat voimakkaampia kuin suurempien taajuuksien puolella. Näiden viivojen ja alkuperäisen valon taajuuksien erotus ei riippunut alkuperäisestä valosta, kun taas fluoresenssissa viivan taajuus pysyy samana. Virittävän valon ja uusien viivojen taajuuksien erotukset vastasivat monissa tapauksissa tarkasti samojen aineiden infrapuna-absorption taajuuksia.


title: Ramansironta

text: Ramansironta oli ennustettu kvanttimekaanisesti jo ennen Ramanin löytöä. Itävaltalainen Adolf Smekal esitti 1923, että säteilyn energia voisi sironnassa vähentyä perus- ja viritystilan välisellä energiaerolla. Hendrik Anthony Kramers ja Werner Heisenberg kehittivät ajatusta kvanttimekaanisessa sirontateoriassa 1925. Ramanviivojen olemassaolo oli myös Paul Diracin sirontateoriassa. Ranskalainen Yves Rocard oli ennakoinut ramansirontaa teoreettisesti, mutta hän julkaisi tuloksensa vasta Ramanin julkaistua omansa, koska oli halunnut odottaa kokeellista varmistusta. Ryhmä, jossa Rocard oli mukana, oli tutkinut kaasuja, jotka sirottavat huonosti, eikä nesteitä kuten Ramanin ryhmä. Venäläiset Grigori Landsberg ja Leonid Mandelštam havaitsivat Ramanista riippumatta ramansirontaa kvartsissa. He julkaisivat aiheesta ensimmäisen artikkelinsa muutama kuukausi sen jälkeen, kun Raman oli julkistanut tuloksensa. Vaikka termiä "Ramanin ilmiö" alettiin käyttää jo 1928, venäläiset tieteilijät vieroksuivat ilmausta vuosikymmenten ajan. Raman sai Nobelin palkinnon yksin ilmeisesti siksi, että palkintoa ehdotti Ramanille kymmenen fyysikkoa useista maista, kun taas Landsbergia ja Mandelštamia ehdotti vain kaksi venäläistä. Lisäksi Raman julkaisi löydön ensimmäisenä ja osoitti sen yleispätevyyden tutkimalla nesteitä, kaasuja ja kiinteitä aineita.


title: Ramansironta

text: Heti ramansironnan löydyttyä kemistit ja fyysikot huomasivat, että sen avulla voitiin selvittää aineiden rakenteita. Ramansironnan avulla tutkittiin yli 2 500:aa yhdistettä ensimmäisenä vuosikymmenenä Ramanin ilmiön löytymisen jälkeen. Vuosina 1945–1960 analyyttisessä kemiassa käytettiin ramanspektroskopian sijasta enimmäkseen infrapunaspektroskopiaa, koska infrapunamittauksiin tarvittiin vain pieniä määriä näytettä ja mittausaika oli lyhyt. Lisäksi saatavilla oli kaupallisia infrapunaspektrometreja. 1960-luvulla ramanspektroskopia alkoi tehdä voimakkaasti uutta tulemista lasereiden kehityksen myötä.Viitteet:


Norjan teknis-luonnontieteellinen yliopisto () on Trondheimissa sijaitseva Norjan toiseksi suurin yliopisto, joka kantaa päävastuun maan teknillisestä korkeakouluopetuksesta. Yliopistossa voi opiskella teknillisten aineiden lisäksi muun muassa yhteiskuntatieteitä, humanistisia tieteitä, arkkitehtuuria, lääketieteitä ja luonnontieteitä.
Oppilaitoksessa on seitsemän tiedekuntaa, joissa on 53 laitosta. 4300:sta henkilötyövuodesta 2500 käytetään tutkimukseen ja opetukseen. Kaksi suurinta kampusta ovat Gløshaugen (aikaisempi Norjan teknillinen korkeakoulu) ja Dragvoll (jossa sijaitsi aikaisempi "Allmennvitenskapelige høgskole").


title: Norjan teknis-luonnontieteellinen yliopisto

text: Yliopiston historia alkaa vuodesta 1870, jolloin Trondheimin teknillinen opettajakoulutus alkoi. Vuonna 1910 se osaltaan muodosti tuolloin perustetun Norjan teknillisen korkeakoulun.


text: Nykyinen teknis-luonnontieteellinen yliopisto perustettiin 1996, jolloin Norjan teknillinen korkeakoulu (NTH), "Allmenvitenskapelige høgskole" (AVH), Lääketieteellinen tiedekunta ("Det medisinske fakultet (DMF)"), Trondheimin taideakatemia ("Kunstakademiet i Trondheim") ja Trondheimin konservatorio liittyivät yhteen. Aikaisemmin muut yksiköt AVH:ta lukuun ottamatta muodostivat löyhemmin yhteenliittyneen Trondheimin yliopiston.


title: Pernajanlahti

text: Pernajanlahti () on noin 20 km pitkä merenlahti Suomenlahden pohjoisrannikolla Loviisan kaupungissa, entisen Pernajan kunnan alueella. Pernajan kirkonkylä sijaitsee lahden itärannalla. Lahti kuuluu Natura 2000 -alueisiin. Se on suojattu myös Ramsarin sopimuksen piirissä.


title: Pernajanlahti

text: Pernajanlahti on Suomen etelärannikon pisimpiä merenlahtia, jossa veden suolapitoisuus vaihtelee pohjukan lähes nollasta viiteen promilleen ulkomerelle päin mentäessä. Se on kansainvälisesti arvokas lintuvesi ja tärkeä lintujen muutonaikainen levähdyspaikka. Pernajanlahden pohjukkaan laskee Koskenkylänjoki.


title: Virolahti (lahti)

text: Virolahti (Rautalanselkä, Виролахти) on merenlahti Suomenlahden pohjoisrannikolla Suomen ja Venäjän rajalla. Lahti on noin 10 km pitkä. Suomen puoleinen osa kuuluu Virolahden kuntaan ja Venäjän puoleinen osa Viipurin piirin Tienhaaran kuntaan. Virolahden kirkonkylä sijaitsee lahden länsirannalla ja kunnan keskustaajama Virojoki lahden pohjukassa, missä Virojoki virtaa lahteen. Lahtea rajoittavat idässä Paation ja Laitsalmen saaret, jotka sijaitsevat Venäjän puolella.


title: Virolahti (lahti)

text: Virolahden länsirannalla sijaitseva Kirkon-Vilkkiläntura on arvokas vesilintujen muutonaikainen levähdysalue, joka kuuluu Natura 2000 -alueisiin. Arktisilla alueilla pesivien lintujen muuttoreitti kulkee Virolahden kautta, ja se onkin suosittu arktikan tarkkailupaikka.


title: Quote mining

text: Quote mining () tarkoittaa toimintaa, jossa lainauksia irrotetaan asiayhteydestään palvelemaan omaa tavoitetta. Ilmausta käytettiin tiettävästi ensimmäisen kerran 1990-luvun puolivälin tietämillä, vaikka lainausten louhinta on huomattu jo huomattavasti aiemmin.


title: Quote mining

text: Lainausten louhintaa on sanottu harjoittaneen erityisesti eräiden kreationistien, jotka saksivat tutkijoiden sanomisia pois asiayhteyksistään siten, että saavat niistä tukea omalle asialleen. Nykyaikaisen luomistieteen isänä pidetyn Henry M. Morrisin "That Their Words May Be Used Against Them" ja kreationistijärjestö Answers in Genesisin "The Revised Quote Book" ovat esimerkkejä teoksista, jotka on tämän näkemyksen mukaan tehty helpottamaan lainausten louhintaa.


title: Al-Tin

text: Al-Tin (, ) on Koraanin 95. suura. Se sisältää 8 säettä.


title: Codfish (saari)

text: Codfish (maorikielellä "Whenua Hou") on pieni saari (14 km²) Uudessa-Seelannissa Stewartinsaaren länsipuolella. Saaren korkein kohta on 249 metrin korkeudella merenpinnan yläpuolella. Englanninkielinen nimi viittaa alkuperäislajistoon kuuluvaan hieta-ahveneen, jota alueella kalastetaan kaupallisissa tarkoituksissa.


title: Codfish (saari)

text: Historiallisesti saarta ovat asuttaneet maorit sekä siellä on sijainnut hylkeenpyytäjäyhdyskunta vuosien 1800-1850 aikana. Vuodesta 1898 alkaen saarella harjoitettiin maanviljelystä, mutta viljely-yritys epäonnistui, ja vuonna 1915 saari sai "scenic reserve" -suojelustatuksen.


title: Codfish (saari)

text: Saari julistettiin ylemmän statuksen luonnonsuojelualueeksi 1986 ja se on toiminut tärkeänä kakapojen elvyttämistoimenpiteiden keskuksena vuodesta 1987. Ennakoivina toimenpiteinä saarelta poistettiin suojelutoimia uhkaavat vieraslajit, kuten rotat, kettukusut sekä vekaluhtakanat. Lähes kaikki uhanalaiset kakapot elävät Codfishilla tai Anchorilla. Muita saarella eläviä uhanalaisia eläimiä ovat kaka, kruunuviherkaija, uudenseelanninviherkaija, mohua ja uudenseelanninkerttunen. Tämän lisäksi saaren rannikolla pesii keltasilmäpingviiniyhdyskuntia sekä vuonopingviinejä. Saarelle on sijoitettu myös uhanalaisia uudenseelanninlepakkoja. Kasvisto koostuu podokarpusmetsiköistä.


title: Codfish (saari)

text: Saarta hoitaa New Zealand Department of Conservation, jonka työntekijöillä on vapaaehtoisten luonnonsuojelijoiden lisäksi maihinnousulupa saarelle. Saaren koillispuolella on helikopterien laskeutumisalue, jonka kautta liikenne saarelle tapahtuu. Saari on suljettu vierailijoilta ja matkailijoilta.


title: Faliráki

text: Faliráki (; ) on Kreikan kylä, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Kallithéan kuntaan ja vuodesta 2011 lähtien Ródoksen kunnan Kallithéan kunnallisyksikköön. Kylä on osa Kalythiéksen kaupunkiyhdyskuntaa. Kylän väkiluku on 1 996 (vuonna 2011).


title: Faliráki

text: Faliráki sijaitsee Ródoksen koillisosassa saaren itärannikolla. Kylässä on noin kuusi kilometriä pitkä hiekkaranta. Falirákin vesipuisto on Euroopan suurin.


title: Animaaniset

text: Animaaniset (engl. Animaniacs) on Warner Bros. Animationin ja Amblin Entertainmentin tuottama, kaksi kertaa Daytime Emmyllä palkittu piirrossarja, jota tehtiin vuosien 1993–1998 aikana yhteensä 99 jaksoa. Se kertoo kolmesta Warnerin sisaruksesta nimeltään Yakko, Wakko ja Dot, jotka asuvat Warner Brosin studioaluueella sijaitsevassa vesitornissa. He ovat sekopäisiä ja laittavat jatkuvasti lähiympäristöään nurinkurin. Useimmissa jaksoissa kolmikon kepposet ja tempaukset saavat mm. poliisin ja studion henkilökunnan heidän kintereilleen, jonka vuoksi heidät lukitaan usein rangaistuksena takaisin vesitorniin häpeämään. Sarja sisältää paljon viittauksia populaarikulttuuriin, elokuviin ja musiikkiin ja siinä ovat vierailleet mm. Frendit-sarjan hahmot, rock-bändi The Who ja elokuvaohjaaja Steven Spielberg. Sarjassa on myös tyypillistä parodioida historiallisesti ja kulttuurillisesti merkittäviä tapahtumia,ilmiöitä ja henkilöitä joihin kuuluvat mm. Kummisetä-elokuva, Shakespearen näytelmät, Dalai Lama, Woodstock-festivaali ja Grigori Rasputin


title: Animaaniset

text: Sarjassa on myös paljon muita hahmoja, joista kuuluisimpia ovat laboratoriohiiret Pinky ja Brain, jotka yrittävät valloittaa maailman. Hahmot saivat myöhemmin myös oman sarjan, jota on esitetty Suomessa nimellä Äly ja Väläys.


title: Animaaniset

text: Sarja on menestyksensä myötä voittanut neljä palkintoa ja saanut yhteensä neljätoista palkintoehdokkuutta. Muun muassa ääninäyttelijät Frank Welker, Rob Paulsen ja Tress MacNeille saivat Annie ehdokkuuden vuosina 1994 ja 1995.


title: Animaaniset

text: Animaanisia näytettiin MTV3:lla 1990-luvulla ja uusintana Subilla keväällä 2007.


title: Animaaniset

text: Sarjassa oli myös tiedottavia lauluja, esim. laulu, jossa kerrottiin kaikista Yhdysvaltain presidenteistä, ja laulu, jossa mainittiin nimeltä ja näytettiin kartalta kaikki maailman valtiot.


title: Animaaniset

text: Yakko on Warnereista pisin, ja hänellä on ruskeat housut. Hän on kaikista kolmesta ehkä älykkäin, mutta sekopäinen hänkin. Yakolla on ilmiömäinen taito lausua pitkiä sanoja ja lauseita nopeasti ja sujuvasti. Yakko ihastuu veljensä Wakon tavoin kauniisiin naisiin ja yrittää hurmata heidät. Yakko on myös sarjan aikana kertonut olevansa laktoosi-intolerantikko.


title: Animaaniset

text: Wakolla on punainen lakki ja sininen paita. Hän on keskimmäinen Warner-sisaruksista ja ilmeisesti sekopäisin koko porukasta. Wakolla on tapana syödä kaikkea roskista autoihin, eli ylipäätään mitä tahansa, mitä hän vain pystyy suuhunsa tunkemaan. Wakko pitää hatussaan lähes aina jekkupussia, joka sisältää kaikenlaisia esineitä ja tavaroita nuijista täytekakkuihin ja avaruusolentoihin. Toisinaan jekkupussi on tosin unohtunut jonnekin, ja yleensä näin käy, kun pussia juuri kipeimmin tarvittaisiin. Wakon tunnistaa myös siitä, että hänen kielensä on lähes aina ulkona. Sekopäisestä luonteesta huolimatta Wakko on aika ajoin koko kolmikon hiljaisin jäsen, ja onpa hän tainnutkin olla muutamaan otteeseen sanomatta sanaakaan kokonaisen jakson aikana.


title: Animaaniset

text: Dot on nuorin kolmesta Warner-sisaruksesta. Dotilla on vaaleanpunainen hame, ja hän pitää korvissaan kukkaa. Dot hurmaantuu aina komeista Hollywood-näyttelijöistä ja hyppää heidän syliinsä. Dot pitää itseään maailman söpöimpänä olentona ja korostaakin sitä usein sanomalla: "Olen söpö!"


title: Animaaniset

text: Professori Scratcha (joksi Warnerit häntä kutsuvat) on Yakkon, Wakkon ja Dotin pääpsykiatri. Hän on aina Warnereista vastuussa ja jahtaa heitä yleensä studion hoitsun ja vartijan kanssa. Ensimmäisen jakson mustavalkoisessa osiossa professori Scratchensniff menettää hermonsa ja repäisee hiuksiaan niin kovaa, että ne lähtevät juurineen irti eivätkä kasva koskaan takaisin.


title: Animaaniset

text: Mindy on pikkuinen tyttö, jolla on tapana jahdata kaikkea: ilmapalloa, lintua tai vaikka meduusaa. Nappi-koira lähtee aina Mindyn perään, koska sen on käsketty vahtia Mindyä. Mindy lähtee aina kauas: joskus hän onnistuu livahtamaan lentokoneeseen, laivaan tai jopa rakettiinkin. Mindy kyselee kaikilta kaikesta: "Miksi?", ja kun hänelle selitetään asia, hän kysyy uudestaan. Lopuksi hän sanoo ""Okei, oot rakas. Hei hei!"". Mindy päätyy aina takaisin kotipihalle leikkimään, ja Mindyn äiti suuttuu Napille aina jostakin.


title: Animaaniset

text: Sulkaiset ovat kolme pulua Squit, Bobby ja Pesto, jotka joutuvat aina hankaluuksiin. Pestolla on sisko Sasha, jota toinen puluista tapailee. Pesto suuttuu aina Squitille jostain, ja Squit yrittää rauhoitella häntä erilaisin selityksin, mutta siitä huolimatta Pestolla on tapana hyökkäillä Squitin kimppuun.


title: Animaaniset

text: Pinky ja Brain ovat Acme-laboratoriossa asuvia hiiriä, joiden tavoitteena on vallata maailma joka ilta. Vaikka mitä he keksivät ja yrittävät, heidän yritys valloittaa maailma epäonnistuu aina. Brain on nero, ja Pinky on tyhmä.


title: Animaaniset

text: Rita on harmaavalkoinen kissa. Hänen ystävänsä on Rontti-niminen iso koira, joka seikkailee Ritan kanssa.


title: Animaaniset

text: Slappy on orava, joka on aina pahalla päällä. Slappyn mukana on lähes aina Skippy-orava. Hänen arkkivihollisensa on Walter-susi.


title: Animaaniset

text: Kana Buu haluaisi olla ihminen. Hän pukeutuu aina ihmiseksi ja tulee jostain asiasta kuuluisaksi, mutta joku aina sanoo "Kuulin että olet kana!", ja lopussa hän paljastuu jättiläiskanaksi ja hänet potkaistaan pihalle.


title: Animaaniset

text:
Alkuperäiset äänet.
Wizard Magazine listasi vuonna 2008 Animaaniset sijalle 22 laatimaansa kautta aikain sadan parhaan animaatiosarjan listaan. Se listattiin myös vuonna 2009 IGN-sivuston laatiman sadan parhaan animaatiosarjan listan sijalle 17.


title: Mustafa Mohamed

text: Mustafa Hassan Mohamed (s. 1. maaliskuuta 1979 Mogadishu, Somalia) on Ruotsia edustava estejuoksija. Hän muutti Somaliasta Ruotsiin vuonna 1990.


title: Mustafa Mohamed

text: Mohamed aloitti tosissaan juoksemisen vuonna 1995. Sitä ennen hän oli pelannut jalkapalloa. Jo vuonna 1996 hän voitti alle 18-vuotiaissa Ruotsin mestaruuden neljän kilometrin maantiejuoksussa, 5 000 metrillä sekä 2 000 metrin esteissä. 1997 hän oli nuorten EM-hopealla 10 000 metrillä ja pronssilla kuuden kilometrin maantiejuoksussa. 1998 hän oli kahdeksas nuorten MM-esteissä.


title: Mustafa Mohamed

text:
Kärsittyään loukkaantumisista oli Mohamedin seuraava kunnolla sujunut kausi vasta 2001. Hän saavutti Ruotsin-mestaruushopeaa 10 000 metrillä. Seuraavana vuonna hän voitti ensimmäisen Ruotsin mestaruutensa, nykyisellä päämatkallaan estejuoksussa. Hänen ensimmäiset aikuisten arvokilpailunsa olivat 2003 Pariisin MM-kisat, joissa hän kuitenkin jäi loppukilpailun ulkopuolelle. Seuraavana vuonna Ateenan olympialaisissa hän selviytyi loppukilpailuun, jossa sijoittui kolmanneksitoista ennätysajallaan 8.18,05. 2005 Helsingin MM-kisoissa hän oli kymmenes ajalla 8.20,26, ja 2006 Göteborgin EM-kisoissa neljäs ajalla 8.27,79.
28. heinäkuuta 2007 Heusden-Zolderissa Mohamed juoksi estejuoksussa uudeksi ennätyksekseen 8.05,75 ja rikkoi Anders Gärderudin päivälleen 31 vuotta vanhan Ruotsin ennätyksen runsaalla kahdella sekunnilla.


title: Mustafa Mohamed

text: Mohamed oli neljäs Osakan MM-kisoissa 2007 ajalla 8.19,82, kymmenes Pekingin olympialaisissa 2008 ajalla 8.20,69 ja 14:s Berliinin MM-kisoissa 2009 ajalla 8.35,77. Barcelonan EM-kisoissa 2010 hän karsiutui.


title: 2 Fast 2 Furious

text: 2 Fast 2 Furious on vuonna 2003 ensi-iltansa saanut elokuva, joka on jatko-osa elokuvalle "Hurjapäät". Elokuvalle on tehty kuusi jatko-osaa: "", "Fast & Furious", "Fast & Furious 5", "Fast & Furious 6", "Fast & Furious 7" ja "Fast & Furious 8".


title: 2 Fast 2 Furious

text: Autokilpailukohtauksen päätteeksi poliisi nappaa Brian O’Connerin ja uhkaa tätä vankilatuomiolla lähinnä ykkösosassa tehtyjen tekojen perusteella – ellei hän suostu auttamaan virkavaltaa soluttautumalla huumekeisari Carter Veronen palvelukseen ja auttamalla poliisia nappaamaan tämän.


title: 2 Fast 2 Furious

text: Brian suostuu, mutta poliisin hänelle tarjoama pari ei kuitenkaan kelpaa, vaan sellainen pitää hakea vanhasta kaverista Roman Pearcesta. He soluttautuvat roiston palvelukseen kuljettaakseen tämän huumerahoja, samalla kun poliisi valmistautuu pidättämään tämän heti, kun tämä ottaa likaiset rahat vastaan. Verone pakenee veneellä ja Brian sekä Roman aikovat hypätä Yenkolla veneeseen. He onnistuvat, mutta Roman murtaa kätensä ja Brian saa lievän aivotärähdyksen. Verone osoittaa kaksikkoa haulikolla, mutta Roman antaa Brianille pistoolin. Brian ampuu Veronea olkapäähän, ja kun tämä yrittää ottaa vielä haulikkoa, Monica tulee kannelle ja ottaa sen itse.


title: Loits

text:
__notoc__
Loits on virolainen metallimusiikkia soittava yhtye. Yhtyeen musiikki on alalajiltaan black metallia.


title: Loits

text: Bändi on toiminut useista vaikeuksista huolimatta jo vuodesta 1996 lähtien. Yhtyeeltä on julkaistu kolme LP:tä, kolme CD-albumia ja live-DVD.


title: Loits

text: Kantaa ottavien kansallismielisten sanoitustensa vuoksi yhtye on herättänyt ristiriitaista huomiota. Yhtyeen sanoitukset kertovat kansallisesta ylpeydestä, patriotismista ja esi-isen kunnioittamisesta.


title: Nokia 6290

text: Nokia 6290 on Nokian valmistama taittuva "simpukka" 3G-älypuhelin, joka tuli julkistiin marraskuussa 2006. Puhelimen käyttöjärjestelmänä on Symbian OS 9.2.


title: Nokia 6290

text: Puhelimessa on 2 kameraa: 2 megapikselin kamera etukannessa ja sisällä näytön yläpuolella VGA-tasoinen eli 0.75 megapikselin kamera, joka on tarkoitettu videopuheluihin. Puhelimessa on myös FM-radio, Bluetooth 2.0, musiikkisoitin, stereokaiuttimet, tuki 3D-javapeleille sekä paikka microSD -muistikortille.


title: Tomi Mäki

text: Tomi Mäki (s. 19. elokuuta 1983 Helsinki) on suomalainen jääkiekkoilija, joka pelaa KHL-joukkue Jokereissa. Mäki on pelipaikaltaan oikea laitahyökkääjä, mutta hän osaa tarvittaessa pelata myös keskellä ja hän voi monipuolisuutensa takia pelata monenlaisissa tilanteissa. Mäki on pelannut Jokereissa yli 600 ottelua ja on seurassa eniten runkosarjapelejä pelannut pelaaja.


title: Tomi Mäki

text: Mäki aloitti jääkiekkoilun 6-vuotiaana Jokereissa. Calgary Flames varasi hänet joukkueen A-nuorista neljännellä kierroksella 108. pelaajana . Huhtikuussa 2001 Mäki teki kaksivuotisen SM-liigasopimuksen Jokereiden kanssa. Hän pelasi kaudella 2001–2002 kahdeksan SM-liigaottelua tehden yhden syöttöpisteen. Mäki pelasi kauden aikana miesten pelejä myös viiden ottelun verran lainalla Mestis-joukkue Kiekko-Vantaassa. Suurin osa hänen kaudestaan eteni kuitenkin vielä Jokereiden A-nuorissa.


title: Tomi Mäki

text: Kaudella 2002–2003 Mäki pelasi SM-liigassa 18 runkosarja- ja yhden playoff-ottelun tehopistein 2+2=4. Hänen liigauransa avausmaali syntyi 17. marraskuuta 2002 Tapparaa vastaan. Mäki palkittiin ottelun "Ilta-Sanomien" kahden tähden tähtipelaajana. Hänen kauteensa mahtuu myös neljän ottelun pelikielto, jonka Mäki sai taklattuuaan 15. tammikuuta 2003 pelatussa paikallisottelussa Helsingin IFK:ta vastaan kovalla vauhdilla Roman Vopatin laitaa vasten. Vopat joutui tämän jälkeen kuukaudeksi sivuun aivotärähdyksen vuoksi. Mäki pelasi kauden aikana myös kolme ottelua lainalla Kiekko-Vantaassa ja edusti ison osan kaudestaan Jokereiden A-nuoria, jotka voittivat SM-hopeaa keväällä 2003.


title: Tomi Mäki

text: Kausi 2003–2004 oli Mäelle ensimmäinen kokonainen SM-liigassa se toi hänelle 50 runkosarja- ja kahdeksassa playoff-ottelussa tehot 5+5=10. Kauden 2004–2005 päätteeksi Mäki voitti SM-hopeaa, mutta varsinainen läpimurto SM-liigassa häneltä jäi vielä tekemättä. Mäellä oli Jokereiden kanssa sopimus vielä kaudesta 2005–2006, mutta hän siirtyikin kaksivuotisella tulokassopimuksella Calgary Flamesin organisaatioon. Mäki pelasi molemmat sopimuskautensa sen farmijoukkue Omaha Ak-Sar-Ben Knightsissa, AHL:ssä, mutta hän pelasi jälkimmäisellä kaudellaan 2006–2007 myös yhden NHL-ottelun Flamesissa. Mäki teki NHL-debyyttinsä 12. joulukuuta 2006 Minnesota Wildiä vastaan. Hän sai ottelussa jääaikaa 10.56 minuuttia. Mäki oli tekemässä Flamesissa myös seurahistoriaa, kun joukkue otti kymmennen peräkkäisen kotivoittonsa. Heinäkuussa 2007 hän teki vuoden mittaisen jatkosopimuksen Flamesin kanssa. Seuran farmijoukkueeksi tuli kaudella 2006–2007 Quad City Flames, jossa hän pelasi koko kauden.


title: Tomi Mäki

text: Mäki palasi kaudeksi 2008–2009 kaksivuotisella sopimuksella kasvattajaseuraansa Jokereihin. Hän pelasi kaksi ensimmäistä sopimuskauttaan pääsääntöisesti keskushyökkääjänä. Toukokuussa 2010 Mäki teki kaksivuotisen jatkosopimuksen Jokereiden kanssa ja hän palasi kaudella 2010–2011 laitahyökkääjän tontille. Mäki teki 12 osumallaan SM-liigan yhden kauden maaliennätyksensä, mutta hänen kautensa päättyi leukamurtumaan neljännessä puolivälieräottelussa Helsingin IFK:ta vastaan.


title: Tomi Mäki

text: Kaudella 2011–2012 Mäki teki SM-liigan yhden kauden piste-ennätyksensä tehoilla 8+13=21. Hän voitti kauden päätteeksi SM-pronssia. Joulukuussa 2011 Mäki teki kolmivuotisen jatkosopimuksen Jokereiden kanssa. Kaudeksi 2014–2015 joukkue siirtyi pelaamaan KHL:ään. Mäki edusti Jokereita kauden aikana myös Spengler Cupissa. Kaudella 2015–2016 hän kärsi loukkaantumisista ja pelasi runkosarjassa vain 29 ottelua. Mäki oli pahimmillaan sivussa syyskuusta 2015 marraskuuhun. Hän pelasi kauden aikana edellisen kauden tapaan myös Spengler Cupissa. Kevällä 2016 Mäki solmi kaksivuotisen jatkosopimuksen Jokerien kanssa. Keväällä 2018 Mäki solmi Jokerien kanssa vuoden mittaisen jatkosopimuksen. Mäestä tuli 2. joulukuuta 2018 kaikkien aikojen eniten Jokereissa runkosarjaotteluita pelannut pelaaja, kun hän pelasi 618. runkosarjaottelunsa seurassa. Hän ohitti tilastossa Jani Ridan.


title: Tomi Mäki

text: Mäki pelasi alle 20-vuotiaiden MM-kilpailuissa vuosina 2002 ja 2003 voittaen molemmista turnauksista pronssia. Hän pelasi myös alle 18-vuotiaiden MM-kilpailuissa vuonna 2001, jolloin Mäki toimi pronssia voittaneen Suomen joukkueen varakapteenina.


title: Tomi Mäki

text: Mäki on pelannut urallaan myös kaksi A-maaottelua vuoden 2009 Česká Pojišťovna Cupissa. Hän näin ollen debytoi Suomen A-maajoukkueessa turnauksen avausottelussa 3. syyskuuta 2009 Karlovy Varyssä isäntäjoukkue Tšekkiä vastaan.


title: Avoin ammattikorkeakoulu

text: Avoin ammattikorkeakoulu (Avoin AMK) on osa ammattikorkeakoulujen toimintaa. Avoin ammattikorkeakoulu-opetus antaa kaikille mahdollisuuden osallistua ammattikorkeakoulutasoiseen koulutukseen iästä ja pohjakoulutuksesta riippumatta. Opinnot ovat ammattikorkeakoulun opetussuunnitelman mukaisia. Ne vastaavat sisällöltään ja tavoitteeltaan ammattikorkeakoulun tutkinto-opintoja.


title: Avoin ammattikorkeakoulu

text: Avoimessa ammattikorkeakoulussa ei voi suorittaa tutkintoa, mutta opinnot voidaan sisällyttää myöhemmin varsinaiseen ammattikorkeakoulututkintoon. Avoimen ammattikorkeakoulu-opetuksen tavoitteena on edistää koulutuksellista ja alueellista tasa-arvoa sekä mahdollistaa kansalaisten elinikäinen oppiminen. Avoimen ammattikorkeakoulun opintoja voi opiskella esimerkiksi kehittääkseen ammattitaitoaan, tutustuakseen kiinnostavaan alaan, tutkintotavoitteisesti tai hankkiakseen yleissivistystä.


title: Avoin ammattikorkeakoulu

text: Avoimen ammattikorkeakoulun opinnot ovat opiskelijalle maksullisia. Opintomaksut perustuvat opetusministeriön asetukseen ammattikorkeakoulujen opinnoista perittävistä maksuista.


title: Avoin ammattikorkeakoulu

text:
Avoimen ammattikorkeakoulun opintoja on ollut mahdollista opiskella vuodesta 1997.
Vuonna 2009 avoimen ammattikorkeakoulun opintoja opiskeli 11 800 opiskelijaa.


title: Singh

text: Singh on intialainen nimi, joka tarkoittaa ”leijonaa”. Nimi kuuluu kaikkien sikhimiesten nimeen.


title: 505 (jolla)

text: 505 on nopea ja vaativa kahden hengen kevytvene, kilpakäyttöön tarkoitettu nostokölijolla. Miehistön jäsenistä toinen käyttää trapetsia. Veneluokan on suunnitellut englantilainen John Westell 1950-luvulla. Tähän päivään mennessä 505:ia on valmistettu yli 9000 kappaletta.


title: 505 (jolla)

text:
1950-luvulla John Westell suunnitteli 505:n esiasteen 18-jalkaisen "Coronetin" Kansainvälisen Purjehdusliiton (I.Y.R.U.) valintakilpailuun "parhaan mahdollisen kahden miehen nostokölijollan löytämiseksi". Max Johnsonin rakentama "Coronet" osallistui kilpailuun Ranskassa La Baule'in purjehduskeskuksessa. Valintakilapiuluun osallistui myös kaksi Flying Dutchman-venettä, jotka purjehdustaktisesti pudottivat "Coronetin" toiseksi.
Kansainväilinen liitton valitsi Flying Dutchmanin.


title: 505 (jolla)

text: Ranskassa ihastuttiin kuitenkin kilpailujen kakkoseen, Coronetiin. John Westelliä pyydettiin suunnittelemaan pienennetty versio veneestään, jotta se sopisi paremmin Ranskassa suosittuun Caneton-luokkaan. Pienennetyn version pituudeksi tuli 16 jalkaa 6 tuumaa eli 5,05 m. Kilpailuissa se kuitenkin osoittautui muita Caneton -luokan veneitä paljon nopeammaksi ja niin siitä tehtiin aivan oma luokkansa, jonka nimeksi tuli 505.


title: 505 (jolla)

text: Uusi luokka kasvoi nopeasti, ja Kansainvalinen Purjehtijaliitto hyväksyi 505-veneen yksityyppiluokaksi jo vuonna 1955. Vuoden 1957 lopulla Rooman olympialaisiin valittiin kahden miehen nostokölijollaksi kahdesta vaihtoehdosta jälleen Flying Dutchman eli Viis-nolla-viis -luokasta ei siis tullut olympialuokkaa. Monet epäilivät, että luokan kehitys päättyisi tähän. Mutta 505 jatkoi omalla voimallaan kasvuaan leviten yhä useampaan maahan. Vuonna 1962 veneitä oli 1300 kappaletta, vuoden 1971 alussa jo yli 4000 ja nykyään lähes 9000 venettä.


title: 505 (jolla)

text:
A.G. Kuusterä rakensi kylmälaminoimalla Suomen ensimmäisen 505:n vuonna 1962. Kilpailutoiminta alkoi kesällä 1968.
Ensimmäiset veneet tulivat Suomeen 1967. Suomessa 505 esiteltiin ensimmäisen kerran Helsingin kansainvälisillä venemessuilla vuonna 1968. Suomen 505-liitto perustettiin vuonna 1968 ja toiminta keskittyi Helsingin ja Turun laivueisiin. Luokkaliiton aktiivisen toiminnan ansiosta 505:n kasvoi nopeasti merkittäväksi kolmiorataluokaksi, olihan se niihin aikoihin äärimmäisen vaativa vene verrattuna esimerkiksi Finnjollaan, Viklaan, Windmilliin ja Lightning-luokkaan, jotka silloin hallitsivat kevytvenemarkkinoita.


title: 505 (jolla)

text: Aivan ratkaisevaa luokan kehitykselle oli se seikka, että Lara Fellmanin johdolla Porvoon Hamarista löytyi veneenrakentaja Herbert Lönnfors, joka talvella 1968-69 alkoi valmistaa 505-veneitä. Veneet rakennettiin edistyksellistä kerroslevytekniikkaa (sandwich) hyväksi käyttäen, jonka ansiosta rungosta tuli jäykkä ja kevyt. Kesti vuosia ennen kuin muut valmistajat alkoivat käyttää tätä nykyään kilpapursissa niin vallitsevaa rakennusmenetelmää. Kesällä 1969 vesillämme purjehti jo 17 505:sta, joista 8 oli valmistettu kotimaassa.


title: Hanhivirran lossi

text: Hanhivirran lossi on Enonkoskella tiellä 471 Hanhivirran yli liikennöivä lossi. Lossi liikennöi tarvittaessa.


title: Hanhivirran lossi

text: Nykyisin käytössä olevan lossin on rakentanut "Laivateollisuus Oy", ja se on otettu käyttöön vuonna 1969. Lossin autokannella on tilaa noin 21 autolle ja hyötykuorma on 60 tonnia. Kannen ajoradan hyödyllinen pituus on 35 metriä ja leveys 6,3 metriä. Aluksen syväys on 2,2 metriä ja kuivapaino 120 tonnia.


title: Hanhivirran lossi

text: Lossiyhteyden korvaamista sillalla on suunniteltu.


title: Rafi Eitan

text: Rafi Eitan (, s. 23. marraskuuta 1926) on Israelin eläkeläisten puolueen Gilin puheenjohtaja.


title: Rafi Eitan

text: Ollessaan Shin Betin operatiivinen johtaja Eitan osallistui natsijohtaja Adolf Eichmannin pidätykseen ja myöhemmin Irakin Osirak-ydinreaktorin pommituksen suunnitteluun. Hän on ollut myös Israelin valtion kemianteollisuusyhtiön toimitusjohtaja.


title: Edan kunta

text: Edan kunta () on Värmlannin läänissä sijaitseva Ruotsin kunta. Maakuntajaossa se kuuluu Värmlantiin. Kunnan keskustaajama on Charlottenberg.


title: Edan kunta

text: Kunnan maapinta-ala on 820,18 neliökilometriä (1.1.2016) ja asukasluku 8 505 henkeä (31.12.2015).


title: Edan kunta

text: Kunta sijaitsee aivan Norjan rajalla. Edassa sijaitsee Edan linnoitus, joka on rakennettu 1600-luvulla. Se oli käytössä 1650–1814 puolustukseksi norjalaisia vastaan. Linnoitteen tarve lakkasi Ruotsi-Norjan synnyttyä.


title: Edan kunta

text: Vuonna 2007 kunnassa oli 46,06 km² peltoa, joten saman ajankohdan maapinta-alaan vertaamalla saadaan peltojen osuudeksi 5,6 prosenttia kunnan maapinta-alasta.


title: Edan kunta

text: Edan maalaiskuntaan perustettiin vuonna 1904 Åmotforsin taajaväkinen yhdyskunta ja vuonna 1906 Charlottenbergin taajaväkinen yhdyskunta. Vuoden 1952 kuntauudistuksessa muodostettiin Järnskogin "suurkunta" yhdistämällä aiemmat Järnskogin ja Skillingsmarkin maalaiskunnat. Edan ja Kölan maalaiskuntiin uudistus ei vaikuttanut. Taajaväkiset yhdyskunnat lakkautettiin vuonna 1961.


title: Edan kunta

text: Nykyinen Edan kunta muodostettiin vuonna 1971 yhdistämällä Edan, Järnskogin ja Kölan maalaiskunnat.


title: Edan kunta

text: Nykyinen vaakuna on entisen Edan maalaiskunnan vaakuna. Myös kahdella muulla maalaiskunnalla oli oma vaakuna.


title: Edan kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 45 Suomessa syntynyttä, mikä vastasi 0,5 prosenttia kunnan väestöstä. Saman ajankohdan tietojen mukaan 18,2 prosenttia kuntalaisista oli syntynyt Norjassa, johon kunta rajoittuu. Vielä vanhempien vuoden 1984 lopun tietojen mukaan 12,9 prosenttia kunnan asukkaista oli ulkomailla syntyneitä. Tuolloin kunnassa asui 53 Suomessa syntynyttä, mikä vastasi 0,6 prosenttia kunnan väestöstä.


title: Edan kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 156 306 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 72 000 kruunua.


title: Edan kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Edan kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Edan kunta

text: Kunnassa on 4 taajamaa, joiden osuus kunnan väestöstä vuoden 2010 lopussa oli 52,3 prosenttia. Taajamien ulkopuolella asui tuolloin 4 070 asukasta. Seuraavassa on lueteltu kunnan alueella sijaitsevat taajamat väkilukuineen:


title: Edan kunta

text: Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Åmotforsin taajamassa on 1 410 asukasta, ja se kuuluu pieniltä osin myös Arvikan kuntaan.


title: Edan kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Edan kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Edan kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Edan kunnanvaltuustossa vuodesta 1973 lähtien.


title: Edan kunta

text: Vuodesta 2016 alkaen kunta on jaettu seuraaviin piireihin:


title: Edan kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Edan kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Storforsin kunta

text: Storforsin kunta () on Värmlannin läänissä sijaitseva Ruotsin kunta. Maakuntajaossa se kuuluu Värmlantiin. Kunnan keskustaajama on Storfors.


title: Storforsin kunta

text: Kunnan maapinta-ala on 391,68 neliökilometriä (1.1.2016) ja asukasluku 4 032 henkeä (31.12.2015).


title: Storforsin kunta

text: Storforsin naapurikuntia ovat Karlstad, Kristinehamn ja Filipstad Värmlannissa sekä Hällefors ja Karlskoga Örebron läänissä.


title: Storforsin kunta

text: Vuonna 2007 kunnassa oli 28,15 km² peltoa, joten saman ajankohdan maapinta-alaan vertaamalla saadaan peltojen osuudeksi 7,2 prosenttia kunnan maapinta-alasta.


title: Storforsin kunta

text: Vuonna 1950 osa Kroppan maalaiskunnasta erotettiin Storforsin kauppalaksi. Vuoden 1952 kuntauudistuksessa muodostettiin Ullvätternin "suurkunta" yhdistämällä aiemmat Bjurtjärnin ja Lungsundin maalaiskunnat. Kauppalaan tämä uudistus ei vaikuttanut.


title: Storforsin kunta

text: Vuonna 1967 Ullvätternin maalaiskunta liitettiin osaksi Storforsin kauppalaa. Vuonna 1971 kauppala muutettiin Storforsin kunnaksi Ruotsin siirtyessä yhtenäiseen kuntamuotoon. Loppuosa Kroppan maalaiskunnasta kuuluu nykyään Filipstadin kuntaan.


title: Storforsin kunta

text: Nykyinen vaakuna on entisen Storforsin kauppalan vaakuna. Myös Ullvätternin maalaiskunnalla oli oma vaakuna.


title: Storforsin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 207 Suomessa syntynyttä, mikä vastasi 4,7 prosenttia kunnan väestöstä.


title: Storforsin kunta

text: Vielä vanhempien vuoden 1984 lopun tietojen mukaan 11,3 prosenttia kunnan asukkaista oli ulkomailla syntyneitä. Tuolloin kunnassa asui 348 Suomessa syntynyttä, mikä vastasi 6,4 prosenttia kunnan väestöstä.


title: Storforsin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 168 744 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 41 000 kruunua.


title: Storforsin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Storforsin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Storforsin kunta

text: Kunnassa on 2 taajamaa, joiden osuus kunnan väestöstä vuoden 2010 lopussa oli 60,7 prosenttia. Taajamien ulkopuolella asui tuolloin 1 678 asukasta. Seuraavassa on lueteltu kunnan alueella sijaitsevat taajamat väkilukuineen:


title: Storforsin kunta

text: Kunnan keskustaajama on lihavoitu.


title: Storforsin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Storforsin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Storforsin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Storforsin kunnanvaltuustossa vuodesta 1973 lähtien.


title: Storforsin kunta

text: Vuodesta 2016 alkaen kunta on jaettu seuraaviin piireihin:


title: Storforsin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Storforsin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Tiina Lehtineva

text: Tiina Lehtineva (s. 26. heinäkuuta 1987 Kurikka) on suomalainen nuortenkirjailija.


title: Tiina Lehtineva

text: Lehtinevalta on ilmestynyt viisiosainen "Unelmien talli" -kirjasarja, jonka ensimmäisen osan "Unelmien painajainen" hän kirjoitti 13-vuotiaana. Esikoisteos julkaistiin vuonna 2005. Lisäksi hän on kirjoittanut itsenäiset romaanit "Älä itke enkeli" (2009), "Piparminttupoika" (2011) ja "Hero" (2015) sekä "Reetta"-trilogian, johon kuuluvat osat "Kuin perhosen tanssi" (2012), "Kuin hattaraa söisi" (2013) ja "Kuin ruusuilla tanssi "(2014).


title: Tiina Lehtineva

text: Lehtineva valmistui ylioppilaaksi keväällä 2006 ja nuoriso- ja vapaa-ajanohjaajaksi Kankaanpään Opistosta keväällä 2011. Hän on Suomen Kirjailijaliiton, Suomen Nuorisokirjailijoiden ja Pohjanmaan kirjailijoiden jäsen. Vuodesta 2013 Lehtineva on kuulunut Suomen Nuorisokirjailijoiden johtokuntaan. Lehtineva asuu Seinäjoella Etelä-Pohjanmaalla ja opiskelee kulttuurituottajaksi ammattikorkeakoulussa.


title: Tiina Lehtineva

text: Kurikan kaupunki myönsi Lehtinevan esikoisteoksesta Vuoden maineteko 2005 -palkinnon ja vuonna 2010 pienen apurahan. Kustantaja Aikamedia valitsi Lehtinevan Vuoden kirjailijaksi vuonna 2011. Tittelin julkistus tapahtui juhannuksena Keuruun Isossa Kirjassa. Lehtineva on Aikamedian historian nuorin Vuoden kirjailijaksi valittu henkilö.


title: Tiina Lehtineva

text: Lehtineva kirjoittaa nuorten ja nuorten aikuisten kirjoja, joissa monissa on mukana kristillisyyttä. Kirjailija kertoo haluavansa rikkoa ennakkoluuloja kristityistä nuorista sekä kertoa nuorten maailmasta avoimesti ja kaunistelematta.


title: Cergy-Pontoise

text: Cergy-Pontoise on kuntayhtymä Ranskassa, joka sijaitsee 25 km Pariisista, Val-d'Oisen departementissa, Pariisin metropolialueella. Kuntayhtymässä asuu yli 180 000 henkeä.Pariisista Cergy-Pontoiseen pääsee junalla puolessa tunnissa (RER A). Rautatieasemat ovat Neuville-Université, Cergy-Préfecture, Cergy-Saint Christophe ja Cergy-Le-Haut. Pariisista Cergy-Pontoiseen pääsee myös junalla (RER C), ja matka kestää neljäkymmentä minuuttia. Asemat ovat Pontoise, Saint-Ouen-l'Aumône ja Saint-Ouen-l'Aumône-Liesse.


title: Cergy-Pontoise

text: Bussilla Charles de Gaullen kansainväliseltä lentoasemalta pääsee suoraan Cergy-Préfecturelle. Matka kestää tunnin verran.


title: Cergy-Pontoise

text: Cergy-Pontoisessa on yliopisto ja 13 korkeakoulua, joissa on 27 000 opiskelijaa. Se on Île-de-Francen toiseksi suurin yliopistokaupunki.


title: Cergy-Pontoise

text:
Siellä on seuraavat korkeakoulut:Terveyskeskussairaaloita on kaksi, Hopital de Pontoise ja Clinique Sainte Marie
Cergy-Pontoisessa on Pontoisen katedraali, Camille Pissarron museo, Tavet-Delacour-museo, Vincent van Goghin talo ja Impressionismimuseo.


title: Cergy-Pontoise

text: Cergy-Pontoisessa on viisi teatteria, konservatorio ja monta konserttisalia.


title: Effi Eitam

text: Effi Eitam (´, s. 25. kesäkuuta 1952) on israelilainen poliitikko. Sotilasarvoltaan hän on prikaatikenraali, ja hänet on palkittu ansioistaan Jom kippur -sodassa.


title: Effi Eitam

text: 2003 Eitam nimitettiin asuntoministeriksi Ariel Sharonin hallitukseen. 2004 hän erosi hallituksesta vastalauseena vetäytymiselle Gazasta.


title: ITIN

text: ITIN eli IT-instituutti on teknillinen korkeakoulu, joka sijaitsee Cergyssä lähellä Pariisia. Koulu on perustettu vuonna 1988 ja siellä on noin 700 opiskelijaa, joista osa on vaihto-oppilaita.


title: ITIN

text: ITIN on yhteistyössä eurooppalaisten ja muiden maiden yliopistojen sekä korkeakoulujen kanssa, Suomessa esimerkiksi Jyväskylän yliopiston ja Seinäjoen sekä Kemi-Tornion ammattikorkeakoulujen kanssa. ITIN toimii myös yhteistyössä turkulaisten korkeakoulujen tieto- ja viestintätekniikan opetus- ja tutkimuskäytön verkoston (eRappu) kanssa.


title: ITIN

text: ITIN:in kampus sijaitsee Cergy Saint Christophen Technoparcissa noin 25 kilometriä Pariisista.


title: ITIN

text: Pariisista pääsee kampukselle noin 40 minnuutissa RER -paikallisjunan A-linjalla läheiselle Cergy-Saint Christophen asemalle ja Charles de Gaullen kansainväliseltä lentoasemalta sinne pääsee bussilla noin tunnissa.


title: Käärmetalo

text: Käärmetalo on Helsingin Käpylässä osoitteessa Mäkelänkatu 86 sijaitseva pitkä, mutkitteleva Arava-kerrostalo, joka koostuu kolmesta asuinrakennuksesta ja huoltorakennuksesta. Sen suunnitteli arkkitehti Yrjö Lindegren ja se valmistui vuonna 1951. Asuntoja rakennuksissa on yhteensä 190 kappaletta. Huoltorakennuksessa oli alun perin pesula, sauna, päiväkoti ja lämpökeskus, mutta tilojen käyttöä on muutettu. Päiväkoti Käpylinna jatkaa kuitenkin edelleen toimintaansa rakennuksessa.


title: Käärmetalo

text: Käärmetalo on sodanjälkeisen modernismin edustajana poikkeuksellinen, sillä kaavamaisen puhdaslinjaisen arkkitehtuurin on korvannut "herkkä ja rikas ilmaisu". Asuinrakennuksissa on 4–7 lamellia ja ne nousevat viereistä Mäkelänkatua korkeammalle. Luonnonkivimuuri ja katulinjaan sijoitettu huoltorakennus suojaavat pihaa. Poimutetut asuinrakennukset luovat vaihtelua ja suojaisia pihatiloja. Myös näkymät asunnoista ovat laajoja ja ne on onnistuttu suuntaamaan hyviin ilmansuuntiin. Seinäpintaan tuovat rytmiä kantavien väliseinien jatkeet, joiden avulla rakenteellisuus on tuotu rakennuksen julkisivuun. Vaikka rakennus on mutkitteleva, itse asuinhuoneet on pidetty suorakulmaisina: vain aputilat ja portaat ovat epäsäännöllisen muotoisia.


title: Käärmetalo

text: Helsingin kaupunki on suojellut rakennuksen asemakaavassa vuonna 2014. Rakennuksessa alkoi tämän jälkeen mittava ja kallis remontti, jossa huomioidaan asemakaavan tarkat suojelumääräykset.


title: Käärmetalo

text: Käärmetalo on mukana kansainvälisen modernin arkkitehtuurin tutkimus- ja suojelujärjestön Docomomon merkittävien arkkitehtuurikohteiden luettelossa. Se on lisäksi yhdessä Käpylän puutaloalueiden kanssa Museoviraston valtakunnallisesti merkittävien rakennettujen kulttuuriympäristöjen (RKY) listalla.


title: Isaac Herzog

text: Isaac Herzog (, s. 22. syyskuuta 1960) on työväenpuoluetta edustava israelilainen poliitikko ja oli vuoteen 2011 hyvinvointipalveluista vastaava ministeri.


title: Isaac Herzog

text: Herzog valittiin Knessetiin ensimmäisen kerran 2003 ja nimitettiin asuntoministeriksi Ariel Sharonin hallitukseen 2005. Vuoden 2006 vaalien jälkeen hänet nimitettiin perusturvaministeriksi Ehud Olmertin tultua pääministeriksi. Vuonna 2009 muodostetussa hallituksessa hän jatkoi hyvinvointipalveluista vastaavana ministerinä.


title: Isaac Herzog

text: Isaacin isä oli Israelin entinen presidentti Chaim Herzog.


title: Taito (lehti)

text: Taito on suomalainen malli- ja aikakauslehti, joka ilmestyy kuusi kertaa vuodessa. Lehteä julkaisee Käsi- ja taideteollisuusliitto Taito ry. Lehdessä olevat asusteiden ja koristeiden yms. mallit ovat uusia ja suomalaisten suunnittelijoiden tekemiä.


title: Taito (lehti)

text: Lehti päätettiin perustaa Kuopiossa vuonna 1906 nimellä "Käsiteollisuus". Lehti alkoi ilmestyä seuraavana vuonna ja aluksi lehden toimitus sijaitsi Sortavalassa ja painotyö tehtiin Viipurissa, mutta vuonna 1908 lehden toimitus siirtyi Helsinkiin. Vuosina 1932–1935 lehti ilmestyi nimellä "Lastu ja lanka" ja vuosina 1936–1991 nimellä "Kotiteollisuus". Vuonna 1991 lehteä julkaissut Kotiteollisuusjärjestöjen keskusliitto muutti nimensä Käsi- ja taideteollisuusliitto Taito ry:ksi, jolloin myös lehden nimeksi tuli nykyinen "Taito".


title: Shas

text: Shas () on vuonna 1984 perustettu haredijuutalaisia edustava poliittinen puolue Israelissa. Parlamenttivaaleissa 2009 Shas sai 11 paikkaa knessetiin. Se on hallituspuolue ja sillä on neljä ministeripaikkaa. Shasin puheenjohtaja Eli Yishai on yksi varapääministereistä sekä sisäministeri Benjamin Netanyahun hallituksessa.


title: Shas

text: Shasin hengellinen johtaja on rabbi Ovadia Yosefia, joka on tunnettu äärimmäisistä lausunnoistaan ja mielipiteistään koskien palestiinalaisten hävittämistä. Rabbi Ovadia Yosef oli aikaisemmin Israelin sefardien päärabbi ja on Shasin perustaja.


title: Ivalo (albumi)

text: Ivalo on Vesa-Matti Loirin akustinen studioalbumi, joka äänitettiin paikallisen apteekkarin huvilalla Ivalossa vuonna 2006. Albumi sisältää tunnettuja suomirock-hittejä, mutta ennen kaikkea levyllä kunnioitetaan suomalaista pop- ja rocklyriikkaa. Levyä on myyty lokakuuhun 2008 mennessä yli 60 000 kappaletta.


title: Ivalo (albumi)

text: Albumi sai jatkoa syksyllä 2007, jolloin ilmestyi "Inari"-albumi.


title: Ivalo (albumi)

text: Kaikki kappaleet sovittanut Hannu Pikkarainen.


title: Gaius Iulius Hyginus

text: Gaius Iulius Hyginus (n. 64 eaa. – 17) oli latinankielinen kirjailija, Cornelius Alexander Polyhistorin oppilas, joka oli syntyisin joko Espanjasta tai Aleksandriasta. Hänet tuotiin joko orjana tai sotavankina Roomaan, jossa hänet vapautti keisari Augustus, joka teki hänestä Suetoniuksen mukaan myöhemmin Rooman Palatiinikirjaston johtajan.


title: Gaius Iulius Hyginus

text: Hyginus oli hyvin tuottelias kirjoittaja, mutta hänen nimissään on säilynyt vain kaksi mytologian tarustoa: "Fabularum Liber", joka kattaa noin kolmesataa tarua ja jumalallista sukuluetteloa sekä "De Astronomia", joka kattaa tähtitieteen perusasiat ja niihin liittyvät myytit. Molemmat teokset ovat lyhennelmiä ja peräisin samalta henkilöltä, mutta niiden yksinkertaistettua tyyliä ja alkeellisia virheitä ennen kaikkea kreikkalaisten alkuperäisteosten esittämisessä on pidetty osoituksena siitä, etteivät teokset voi olla peräisin sellaiselta ansioituneelta oppineelta kuin Hyginukselta. Vaihtoehtoisesti on esitetty, että teokset olisivat lyhennelmiä hänen alkuperäisistä töistään, jotka tuntemattomaksi jäänyt kirjailija olisi koonnut toisella vuosisadalla.


title: Eurooppanuoret

text: Eurooppanuoret ry on valtakunnallinen uskonnollisesti ja puoluepoliittisesti sitoutumaton nuorten kansalaisjärjestö, jonka tehtävä on edistää kansalaiskeskustelua Euroopan unioniin liittyen. Järjestö suhtautuu myönteisesti Euroopan yhdentymiseen.


title: Eurooppanuoret

text: Eurooppanuoret on osa nuorten kansainvälistä Eurooppa-liikettä, ja sillä on eurooppalaisia sisarjärjestöjä yli 30 maassa. Eurooppanuorten kattojärjestö Euroopan tasolla on Nuoret Eurooppalaiset Federalistit (Jeunes Européens Fédéralists, Young European Federalists), jonka toimisto sijaitsee Brysselissä. Eurooppanuoret on kattojärjestönsä Eurooppalainen Suomi ry:n sekä Suomen Nuorisoyhteistyö - Allianssi ry:n, Pohjola-Nordenin Nuorisoliiton sekä Suomen YK-liiton jäsenjärjestö. Aluejärjestöjä on kolmetoista, ja eniten jäseniä on Pääkaupunkiseudun Eurooppanuoret ry:llä.


title: Eurooppanuoret

text: Yhdistyksen jäseneksi voi liittyä jokainen 15–35-vuotias Suomen kansalainen tai Suomessa vakinaisesti asuva ulkomaalainen, joka hyväksyy yhdistyksen säännöt ja tarkoitusperät.


title: Eurooppanuoret

text: Eurooppanuorten toimisto sijaitsee Helsingissä Hakaniemessä. Vuonna 2018 Eurooppanuorten puheenjohtajana toimii Tuomas Tikkanen ja pääsihteerinä Mikko Kymäläinen.


title: Eurooppanuoret

text: Yhdistyksen tarkoitus sääntöjen nojalla on:


title: Eurooppanuoret

text: Järjestö perustettiin vuonna 1997 Eurooppalainen Suomi ry:n nuoriso-osastoksi, josta se itsenäistyi ja rekisteröityi omaksi yhdistyksekseen Eurooppalaisen Suomen Nuoret ESN ry vuonna 2001. Järjestön vuosikokous päätti muuttaa yhdistyksen virallisen nimen Eurooppanuoret ry:ksi vuonna 2004.


title: Eurooppanuoret

text: Luettelo Eurooppanuorten puheenjohtajista:


title: Eurooppanuoret

text: Luettelo Eurooppanuorten pääsihteereistä:


title: Made in Japan

text: Made in Japan on Deep Purplen livealbumi vuodelta 1972. Se on koottu yhtyeen kolmesta Japanin konsertista elokuulta 1972. Alun perin vain Japanissa julkaistavaksi tarkoitettu, mutta levy-yhtiön painostuksesta maailmanlaajuisesti julkaistu albumi on noussut vuosien aikana yhdeksi rockhistorian arvostetuimmista livealbumeista. Levyn kansikuva ei ole kuvattu Japanissa, vaan Lontoon Rainbow Theatressa.


title: Made in Japan

text:
Yhdysvalloissa "Made in Japan" oli tarkoitus jättää julkaisematta, koska livealbumit eivät olleet kyseisessä valtiossa koskaan olleet menestyksiä.
"Smoke on the Water" -singlen suuri paikallinen menestys kuitenkin muutti levy-yhtiö Warner Bros.in mielen ja vastoin odotuksia "Made in Japan" myi hyvin myös Yhdysvalloissa, albumi oli korkeimmillaan Billboard -listan sijalla kuusi. Tämä on yhtyeen kaikkien aikojen paras listasijoitus Yhdysvalloissa albumin saralla. Sen sijaan yhtyeen kotimaassa Isossa-Britanniassa levy oli jonkinasteinen floppi sen sijoitettua sijalle 16. Tästä huolimatta albumi tuotti yhtyeen jäsenille aiempia levyjä enemmän rahaa, koska se oli työstetty pienemmällä budjetilla.


title: Made in Japan

text: Vuonna 1993 julkaistiin samoista Japanin-konserteista kattava kolmen CD:n albumi "Live in Japan". Se sisältää lähestulkoon kaiken, mitä konserteissa soitettiin.


title: Made in Japan

text: Ilmestymisaikanaan 1973 levy sai MUSA - lehdessä ankaraa kritiikkiä:


title: Made in Japan

text: ""Koko tuplalla ei ole kuin seitsemän kappaletta, mutta levyn anti mahtuisi vallan mainiosti yhteenkin raitaan, niin tasapaksua ja ikävää ja mielikuvituksetonta tämä on. Melodioista ei ole tietoakaan. "Child in Time" on ainoa kappale, jossa ilmenee jotain sen tapaista, mutta sekin tapetaan rutiinilla ja ikävystytyneellä asenteella. Toden sanoakseni en keksi tältä tuplalta mitään ilon aihetta, varsinkin kun kappaleet ja riffit, sooloista puhumattakaan ovat miljoonaan kertaan kuultuja. Surunvalitteluni Purple-faneille.""


title: Made in Japan

text:
A-puoli
B-puoli
A-puoli
B-puoli


title: Mustikkamöllö

text: Mustikkamöllö on makea suomalainen perinnejälkiruoka, joka on lähtöisin Karjalasta. Mustikkamöllö tunnetaan erityisesti lasten herkkuna. Marjat olivat pitkään tärkeä ravinnonlisä suomalaisille, ja kun marjanpoiminta on sopinut erityisesti näppäräsormisille lapsille, poimijoiden palkitsemiseen soveltuivat makeat jälkiruoat kuten mustikkamöllö, mustikkamaito ja kiisselit.


title: Mustikkamöllö

text: Mustikkamöllö valmistetaan mustikoista, ruisjauhoista ja sokerista; marjat survotaan yhteen jauhojen ja sokerin kanssa. Maitoon tai jogurttiin tehtyä muunnelmaa tavataan myös.


title: Samaire Armstrong

text: Samaire Rhys Armstrong (s. 31. lokakuuta 1980 Tokio, Japani) on yhdysvaltalainen televisio- ja elokuvanäyttelijä. Hänet tunnetaan parheiten rooleistaan televisiosarjoissa "The O.C." ja "Dirty Sexy Money".


title: Samaire Armstrong

text: Armstrong syntyi Tokiossa skotlantilaiselle isälle (Hunter Armstrong) ja italialaiselle äidille (Sylvia Sepielli). He asuivat Japanissa useita vuosia, mutta muuttivat myöhemmin Havaijille ja Arizonaan, Yhdysvaltoihin. Armstrong opiskeli Arizonan yliopistossa vuoden ajan, mutta lopetti opiskelun muuttaessaan Los Angelesiin halutessaan näyttelijäksi.


title: Samaire Armstrong

text:
Armstrong aloitti uransa näyttelijänä vuonna 2000 vierailemalla sarjassa "Viiden juttu". Vuonna 2003 Armstrong aloitti näyttelemisen sarjassa "The O.C.", jossa hän näytteli sarjan ensimmäisellä ja kolmannella tuotantokaudella Anna Sterniä.
Armstrong on myös näytellyt tv-sarjoissa "Entourage" ja "Dirty Sexy Money".
Hän on myös näytellyt Summeria, Chon tyttöystävää, "Mentalistissa". Televisiosarjojen lisäksi Armstrongilla on ollut muutamia elokuvarooleja, kuten "Not Another Teen Movie", "Just My Luck" ja "It's a Boy Girl Thing".


title: Samaire Armstrong

text: Samaire Armstrong on myös suunnitellut oman vaatemalliston nimeltä NARU. Hänen mallistonsa vaatteita on ollut esillä muun muassa "Voguessa" ja "Ellessä".


title: George de Hevesy

text: George Charles de Hevesy syntymänimeltään György Hevesy (tunnetaan myös nimellä Georg Karl von Hevesy) (1. elokuuta 1885, Budapest – 5. heinäkuuta 1966, Freiburg) oli unkarilainen fysikaalinen kemisti. Hänelle myönnettiin Nobelin kemianpalkinto vuonna 1943 keksimästään tavasta käyttää radioaktiivisia isotooppeja kemiallisten reaktioiden mm. eläinten aineenvaihdunnan tutkimisessa merkkinä reaktiosta.


title: George de Hevesy

text: Vuonna 1923 de Hevesy löysi alkuaine hafniumin yhdessä Dirk Costerin kanssa.


title: George de Hevesy

text: Kun Saksa miehitti toisessa maailmansodassa Tanskan, de Hevesy liuotti Max von Lauen ja James Franckin kultaiset Nobel-mitalit kuningasveteen estääkseen niitä joutumasta natsien varastamiksi. Hän piilotti liuoksen hyllyyn laboratorioonsa kööpenhaminalaiseen Niels Bohr-instituuttiin. Sodan jälkeen palatessaan laboratorioonsa hän huomasi liuoksen vahingoittumattomaksi ja saosti kullan liuoksesta. Nobel-säätiö valmisti uudet palkinnot uudelleen alkuperäisestä kullasta.


title: George de Hevesy

text: De Hevesy meni naimisiin Pia Riisin kanssa vuonna 1924. He saivat pojan ja kolme tytärtä.


title: Kashi

text: Kashi tai Kasi oli yksi kuudestatoista Intiassa 700-luvulla eaa. syntyneestä Mahajanapadasta eli "suuresta valtiosta". Kuningaskunta hallitsi pienehköä aluetta pääkaupunkinsa, nykyisen Benaresin ympäristössä (silloinen Kasi tai Varanasi). Kashi oli alueen voimakkain valtio 500-luvulle eaa. asti. Tuolloin sen naapurimaa ja perinteinen kilpailija Kosala valloitti sen. Varanasi säilyi yhdistyneenkin kuningaskunnan pääkaupunkina, kunnes 400-luvulla eaa. voimistuva Magadhan valtio liitti itseensä sekä Kosalan että Kashin.


title: Metafilosofia

text: Metafilosofia (kreikan kielen "meta-" + filosofia) eli filosofian filosofia on filosofian määritelmän, sovellusalan, menetelmien ja päämäärien tutkimusta.


title: Metafilosofia

text: Filosofiaan itsensä kohdistuva filosofinen tutkimus on keskeisellä sijalla filosofiassa, koska se kietoutuu alan kaikkiin osa-alueisiin samoin kuin logiikka tai tietoteoria. Tällainen tutkimus on ollut osa filosofiaa koko sen historian ajan. Myös nykyfilosofien suurimmat erimielisyydet kohdistuvat usein juuri siihen, miten filosofiaa oikeastaan pitäisi harjoittaa.


title: Metafilosofia

text: Suuri osa metafilosofiasta tapahtuu muiden pyrkimysten ohella, mutta jotkut filosofit, kuten Stephen Toulmin, Richard Rorty ja jotkut mannermaiset filosofit, ovat omistautuneet lähes kokonaan metafilosofialle.


title: Metafilosofia

text: Metafilosofia eli filosofian filosofia koskee filosofian periaatekysymyksiä.Tärkeä metafilosofinen kysymys on ”mitä on filosofia?”. Eri filosofit ovat tarjonneet erilaisia vastauksia, usein implisiittisesti. Metafilosofi voi pyrkiä tunnistamaan, selventämään ja ymmärtämään vaihtoehtoisia käsityksiä filosofian luonteesta.


title: Metafilosofia

text: Sanan ”filosofia” merkitys on muuttunut historian kuluessa: antiikin aikana sen alaisuuteen kuului lähes kaikki tutkimus, René Descartesille se oli tieteiden kuningatar, David Humelle metafysiikka ja moraalifilosofia olivat lähes sama kuin ihmistieteet, kun taas analyyttinen filosofia määrittelee itsensä usein käsitteiden tutkimuksena. Tämän vuoksi on vaikea löytää määritelmää, jonka useat filosofit jakaisivat, muuten kuin että filosofia on jonkinlainen ”yleinen” tieteenala, jolla on jotain tekemistä perustellun päättelyn kanssa.


title: Metafilosofia

text: Eräs merkittävä jakolinja on niiden filosofien, jotka katsovat filosofian olevan empiirinen oppiala (joskaan ei välttämättä tiede), ja niiden filosofien, jotka uskovat sen olevan apriorinen oppiala, joka ei käsittele tosiasioita eikä liity empiirisiin (luonnon)tieteisiin, välillä.


title: Metafilosofia

text: Jakolinjasta puhutaan lähinnä käsiteltäessä uuden ajan filosofiaa, ja sellaisia ajattelijoita kuin John Locke, David Hume ja Immanuel Kant empiristisellä puolella ja sellaisia ajattelijoita kuin Georg Hegel idealistisella puolella. Jakoa voidaan silti soveltaa myös nykyfilosofiaan. Analyyttiset filosofit katsovat, että (luonnon)tiede, ei filosofia, voi vastata kaikkiin mielekkäisiin empiirisiin kysymyksiin. Pragmatistit ja naturalistisen tietoteorian kannattajat taas ajattelevat, että filosofian tulisi kytkeytyä tieteisiin ja että sen tulisi olla tieteellistä sanan laajassa merkityksessä.


title: Metafilosofia

text: Jotkut filosofit, kuten eksistentialistit ja pragmatistit, katsovat filosofian olevan pohjimmiltaan käytännöllinen tiede, jonka tarkoituksena olisi ohjata meidät elämään mielekästä elämää osoittamalla keitä olemme, kuinka liitymme ympärillämme olevaan maailmaan ja mitä meidän tulisi tehdä. Toiset, kuten useat analyyttiset filosofit, näkevät filosofian teknisenä, formaalisena ja teoreettisena tieteenä. On huomattava, että kummatkin osapuolet voivat olla ja ovat filosofiassaan yhtä teoreettisia ja abstrakteja – erot ovat siinä, mikä nähdään teorian tarkoituksena ja aiheena.


title: Metafilosofia

text: Filosofian kolme keskeisintä menetelmää historiallisessa järjestyksessä ovat olleet antiikin fronesis-lähestymistapa, episteeminen eli tiedollinen lähestymistapa ja lingvistinen eli kielellinen lähestymistapa.


title: Metafilosofia

text: Fronesis eli ”käytännöllinen järki” oli tyypillinen sellaisille ajattelijoille kuin Sokrates ja Epikuros. Tämän filosofian muodon käsittelemiin kysymyksiin kuuluvat lähinnä ne kysymykset, jotka ovat mielekkäitä onnellista elämää ja hyveiden kehittämistä etsittäessä, vaikka tuona aikana käsiteltiin myös muunlaisia kysymyksiä.


title: Metafilosofia

text: Episteeminen lähestymistapa keskittyy tiedon perusteisiin, erityisesti väittelyssä rationalismin ja empirismin välillä. Tämän aikakauden keskeisiä hahmoja olivat John Locke, David Hume, René Descartes, Jeremy Bentham ja Immanuel Kant. Etiikka kehittyi spekulatiivisesta psykologiasta toisaalta metaetiikaksi ja toisaalta normatiiviseksi etiikaksi.


title: Metafilosofia

text: Lingvistinen eli kielellinen filosofia on uusin kehityssuunta. Sitä harjoitetaan sekä tietoteoriana (kielen ja maailman suhde, ”merkityksen merkitys”) että käsitteiden ja ajatusten tutkimuksena. Puhtaimmassa muodossaan mielekkään kielen tutkimus (filosofian ensisijaisena tehtävänä) on ollut laskusuunnassa monissa yliopistoissa, mutta se elää edelleen analyyttisessä perinteessä.


title: Metafilosofia

text: Stephen Toulmin ("Knowing and Acting", 1976) määritteli kolme lähestymistapaa filosofiaan:


title: Metafilosofia

text: Platonin dialogit käsittelevät yleensä etiikkaa ja muita filosofian osa-alueita, mutta sivuavat toistuvasti metafilosofisia kysymyksiä, kuten:Ludwig Wittgensteinin "Tractatus logico-philosophicus" ja "Filosofisia tutkimuksia" käsittelevät ensisijaisesti logiikkaa, kielenfilosofiaa ja mielenfilosofiaa, mutta filosofisten ongelmien ja filosofisen ymmärryksen luonne ovat keskeisessä roolissa kaikessa käsittelyssä. Wittgenstein sanoi usein, että filosofiset virheet johtuvat filosofisen tutkimuksen luonteen väärinymmärtämisestä.


title: Metafilosofia

text: C. D. Broad tunnetaan siitä, että hän erotti kriittisen ja spekulatiivisen filosofian toisistaan (esimerkiksi "The Subject-matter of Philosophy, and its Relations to the special Sciences," teoksessa "Introduction to Scientific Thought", 1923). C. J. Ducasse ("Philosophy as a Science") tarkasteli useita filosofian luonnetta koskevia näkemyksiä, ja katsoi filosofialla olevan kokonaan oma aihepiirinsä: arvioinnit.


title: Metafilosofia

text: Richard Rortyä voidaan pitää metafilosofina, koska hän on kirjoittanut paljon filosofian luonteesta ja filosofin roolista.


title: Whale

text: Whale oli 1990-luvulla toiminut ruotsalainen rock-yhtye. Yhtyeen jäsenet olivat laulaja Cia Berg, kitaristi Henrik Schyffert ja basisti Gordon Cyrus. Whalen suurin hitti oli vuonna 1993 julkaistu "Hobo Humpin' Slobo-Babe". Yhtye julkaisi vuonna 1995 singlen sisältäneen Trickyn osittain tuottaman albumin "We Care".


title: Whale

text: Whalen kierrettyä Yhdysvaltoja yhdessä Blurin kanssa vuonna 1996 Gordon Cyrus erosi yhtyeestä. Hänen tilalleen tuli Heikki Kiviaho. Samoihin aikoihin yhtyeen kokoonpano vakiintui viisimiehiseksi uusien jäsenten rumpali Jörgen Wallin ja kitaristi Jon Klingbergin myötä. Tällä kokoonpanolla Whale levytti vuonna 1998 toisen albuminsa "All Disco Dance Must End In Broken Bones". Levyn vastaanotto jäi ensimmäistä albumia laimeammaksi ja yhtye hajosi pian Trickyn kanssa tehdyn Yhdysvaltain kiertueen jälkeen.


title: Garry’s Mod

text: Garry’s Mod on "Half-Life 2" -peliin tehty hiekkalaatikkomodaus. Peliin on julkaistu lukuisia päivityksiä.


title: Garry’s Mod

text: Pelissä on mahdollista pelata yksin- tai moninpelinä. Pelissä on kaksi valmista ja suurta kenttää. Pelaajalla on käytössään valmiiksi "Half-Lifestäkin" tuttu painovoima-ase ja uutuutena "physgun" tai "physics gun" (), jolla pelaaja voi mm. siirtää lähes mitä tahansa luomaansa asiaa tai olentoa, sekä lukittaa ne paikoilleen. Tällä on myös työkaluase joka mahdollistaa lukuisten modin työkalujen käytön sekä kamera. Juonta ei pelissä ole, mutta pelaaja voi luoda sellaisen millaiseksi haluaa.


title: Garry’s Mod

text: Pelaajalla on useita mahdollisuuksia käyttää modin työkaluja ja esineitä. Peliin on mahdollista ladata lisäosia Steam Workshopista. Monet pelaajat rakentavat esineiden ja erilaisten valmiiksi koodattujen asetuksien kanssa esimerkiksi autoja ja robotteja. Pelaajat voivat myös asetella räsynukkeina toimivia pelihahmoja erilaisiin asentoihin ja ilmeisiin. Modin avulla on tehty esimerkiksi sarjakuvia ja "machinima"-elokuvia. Itse "Garry’s Mod" sisältää vain työkalut, sisällön pelaaja saa omistamistaan Source-peleistä. Kun esimerkiksi pelaajalla on tietokoneella asennettuna "Team Fortress 2", hän saa kyseisestä pelistä kaikki kartat sekä hahmot sekä kosmeettiset esineet "Garry’s Modiin".


title: Garry’s Mod

text: Garry’s Modissa on paljon erilaisia toimintoja ja työkaluja kuten Wheels (pyöriä ja pyöriviä esineitä), NPC Spawn (hahmojen luominen), Face Poser (kasvojen muokkaaminen), Balloons (ilmapallot). Pelissä voi myös säädellä painovoimaa ja rakentaa omia rakennuksia.


title: Garry’s Mod

text: Uusin versio, Garry’s Mod 13, on ostettavissa Steam-palvelusta. Versio Garry's Mod 9.0.4, on ladattavissa ilmaiseksi ja se tarvitsee minkä tahansa toimivan Source-moottoriin perustuvan pelin.


title: Garry’s Mod

text: Garry’s Modiin tuli 15. tammikuuta 2008 kattava päivitys, joka päivitti Garry’s Modin käyttämään Orange Boxin uutta grafiikkamoottoria ja lisäsi kaikille Orange Boxin omistajille Garry’s Modiin NPC-hahmot sekä kaikkien Orange Boxin pelien esineet ja kentät. Ennen tätä päivitystä Garry’s Modista oli käytössä säännöllisesti päivitetty 2008k.


title: Garry’s Mod

text: Garry’s Mod 9 on valittu vuoden modiksi kolme kertaa:


title: Luettelo Pohjois-Irlannin joista

text: Luettelo Pohjois-Irlannin joista aakkosjärjestyksessä.


title: Luettelo Pohjois-Irlannin joista

text: A


title: Luettelo Pohjois-Irlannin joista

text: B


title: Luettelo Pohjois-Irlannin joista

text: C


title: Luettelo Pohjois-Irlannin joista

text: D


title: Luettelo Pohjois-Irlannin joista

text: E


title: Luettelo Pohjois-Irlannin joista

text: F


title: Luettelo Pohjois-Irlannin joista

text: G


title: Luettelo Pohjois-Irlannin joista

text: K


title: Luettelo Pohjois-Irlannin joista

text: L


title: Luettelo Pohjois-Irlannin joista

text: M


title: Luettelo Pohjois-Irlannin joista

text: N


title: Luettelo Pohjois-Irlannin joista

text: O


title: Luettelo Pohjois-Irlannin joista

text: Q


title: Luettelo Pohjois-Irlannin joista

text: R


title: Luettelo Pohjois-Irlannin joista

text: S


title: Luettelo Pohjois-Irlannin joista

text: T


title: Luettelo Pohjois-Irlannin joista

text: U


title: Meet the Feebles

text: Meet the Feebles on vuonna 1989 ilmestynyt Peter Jacksonin ohjaama mustaa huumoria ja splatterin ominaisuuksia sisältävä komediaelokuva, jonka pääosassa on joukko Jim Hensonin muppetien kaltaisia nukkehahmoja, joilla on oma teatteriryhmänsä. Muppeteista poiketen Feebles-ryhmän jäsenet ovat kuitenkin toinen toistaan karkeampia karikatyyrejä huumeriippuvuuksineen, sotatraumoineen ja seksifetisseineen.


title: Meet the Feebles

text: Elokuvan suunnittelu alkoi sillä aikaa, kun Jackson odotti tuotantoryhmineen vastavalmistuneen esikoiselokuvansa "Bad Tasten" ensiesitystä Cannesissa. Cannesin jälkeen he saattoivat toivoa saavansa rahoituksen seuraavaan projektiinsa, kunnianhimoisempaan "Aivokuollut"-zombisplatteriin. Alun perin "Meet the Feeblesistä" suunniteltiin puolen tunnin mittaista jaksoa televisiosarjaan, joka sisältäisi vastaavia tarinoita, mutta joita yhdistäisi vain kehystarinan kertoja, ”Uncle Herman”.


title: Meet the Feebles

text: Elokuva kertoo teatteriryhmä Feeblesistä ( ’heikko, voimaton’), joka sisältää mitä oudointa porukkaa. Johtajana toimii Bletch, joka on mursu ja sivutoimenaan tekee huumekauppoja sekä tapailee samalla salaa Samantha-kissaa. Yksi show’n päätähdistä on Bletchin vaimo, laulava virtahepo Heidi. Heidin ongelmana on ylensyönti ja hän syö murheellisena suruunsa. Robert taas on siili, uusi ryhmän jäsen. Wynyard on sammakko, joka kärsii Vietnamin sodan traumoista ja sotasairaalassa alkaneesta heroiiniriippuvuudesta. Harry on kiimainen jänis, joka saa kuulla tohtorilta sairastavansa AIDSia. Feeblesien vessassa asustaa törkyjournalismia harrastava kärpänen, joka iloitsee kuullessaan Harryn taudista. Trevor on ilkeä rotta, joka toimii Bletchin apulaisena hänen huumebisneksissä sekä kuvaa sadistisia pornoelokuvia, joiden päänäyttelijänä on Daisy-lehmä. Sid on norsu, joka välttelee vaimoaan Sandyä, joka sattuu olemaan kana. Sid ei suostu myöntämään isyyttään ja tämän takia Sandy painostaa Sidiä kertomaan totuuden julkisuudessa. Sebastian taas on kettu ja teatterin ohjaaja, joka haaveilee sodomiasta. Dennis on perverssi muurahaiskarhu, jonka lempiharrastuksia on käytettyjen alushousujen nuuhkiminen.


title: Benfotiamiini

text: Benfotiamiini on B1-vitamiinin eli tiamiinin rasvahakuinen johdannainen. Japanilainen M. Fujiwara löysi vuonna 1954 benfotiamiinin ja muita tiamiinijohdannaisia sipulikasveista, ("Allium"), jonka vuoksi tätä vitamiiniryhmää kutsutaan nimellä allitiamiinit. Ne olivat tuntemattomia länsimaissa, kunnes Fujiwara vuonna 1965 kirjoitti niistä artikkelin englanninkielisessä kirjassa.


title: Benfotiamiini

text: Benfotiamiini saattaa olla hyödyllinen ravintolisä henkilöille, joilla on sokeri- ja rasva-aineenvaihdunnan häiriö, insuliiniresistenssi, tyypin 1(?) tai tyypin 2 diabetes, metabolinen oireyhtymä, iskias tai muu ääreishermoston kiputila tai tulehdus. ""Ainoa valmiste, joka näyttäisi suun kautta annettuna merkittävästi parantaneen tiamiinivajeesta johtuvaa polyneuropatiaa on benfotiamiini (320 mg/vrk vähintään neljän viikon ajan")", kirjoittavat oululaiset professorit Matti Hillbom ja Juhani Pyhtinen Duodecimissa. Benfotiamiinista saattaa olla hyötyä myös munuaistautien sekä alkoholin ja vanhenemismuutosten ehkäisyssä ja hoidossa.


title: Benfotiamiini

text: Japanilaiset lääkärit alkoivat määrätä jo 1950-luvulla benfotiamiinia alkoholin ja iskiaskiputilojen aiheuttamien hermovaurioiden hoitoon. Vitamiini patentoitiin Yhdysvalloissa 1962, mutta valmiste ei herättänyt tutkijoiden sen enempää kuin suuren yleisönkään kiinnostusta. Patentti vanhentui vuonna 1992, jonka jälkeen benfotiamiinin käyttö alkoi yleistyä Euroopassa, etenkin Saksassa, jossa sitä alettiin tutkia ja käyttää etenkin diabeteksen lisähoidossa. Vuonna 2002 benfotiamiinia määrättiin Saksassa yli 2,2 miljoonaa päiväannosta. Uuden saksalaisen pilottitutkimuksen mukaan benfotiamiini näyttää vähentävän myös vaikeaa munuaistautia (end-stage renal failure) sairastavien dialyysihoitoa saavien henkilöiden genomisia DNA-vaurioita ja veressä kiertäviä AGE-tuotteita.


title: Benfotiamiini

text: Saksasta benfotiamiinin käyttö levisi Unkariin, jossa sisätautilääkärit tutkivat ja määräävät benfotiamiinia erityisesti diabeettisen neuropatian ehkäisyssä ja hoidossa. Sisätautiopin professori György Jermendy, Unkarin Diabetesliiton sihteeri, on osoittanut että diabeetikoilla on usein tiamiinin puutetta, joka korjaantuu benfotiamiinilla nopeasti.


title: Benfotiamiini

text: Britanniassa Warwickin yliopiston professori Paul Thornalleyn työryhmä on julkaissut tiamiinista ja benfotiamiinista useita omia tutkimuksia ja katsauksia. Niiden mukaan diabeetikot potevat huomattavaa tiamiinin puutetta, mikä altistaa heidät valtimomuutoksille, ja tiamiini ja benfotiamiini ehkäisevät kokeellista diabeettista nefropatiaa..


title: Benfotiamiini

text: Yhdysvalloissa benfotiamiini tuli vuonna 2003 tietoisuuteen Albert Einstein College of Medicinen diabetestutkimuksen professorin Michael Brownleen töiden myötä, erityisesti diabetekseen liittyvien patologisten aineenvaihdunnan virheiden ja komplikaatioiden ehkäisyssä. Brownlee on Yhdysvaltain diabetesliiton (ADA) palkitsema asiantuntijalääkäri ja itsekin tyypin 1 diabeetikko, joka on ottanut elämäntehtäväkseen selvittää diabeteksen liitännäistautien syntymekanismeja ja niiden torjuntamahdollisuuksia. Brownlee on tutkinut benfotiamiinin terveysvaikutuksia saksalaisten kollegojensa kanssa ja osoittanut sen olevan tehokas sokeroitumista (glykaatiota) ja endogeenisten AGE-tuotteiden syntyä ja eritoten diabeettista retinopatiaa ehkäisevä vitamiini. Bownleen tutkimukset sekä italialaisten lääkäreiden katsaukset puoltavat benfotiamiinin käyttöä diabeettisen retinopatian ehkäisyssä ja hoidossa. "Diabeetikot voivat jo nyt tehdä jotakin benfotiamiinila liitännäistautien ehkäisemiseksi", sanoi Brownlee Saksan Diabetesliton päivillä 16–17.5.2007. Benfotiamiinia on tutkittu myös New Yorkin Mount Sinai Hospitalissa Renal Treatment Centerin johtajan professori Jaime Uribarrin johdolla. Hän pitää 300 mg:n päiväannosta perusteltuna diabetikkojen jatkuvana lisähoitona.


title: Benfotiamiini

text: Australiassa toimivan JDRF Albert Einstein Centre for Diabetes Complications -laitoksen tutkijat suosittelevat sokeroitumista (glykaatiota) estävien ja hillitsevien lääkkeiden (esim. metformiinin) ja ravintolisien (benfotiamiini ja karnosiini) käyttämistä diabeteksen hoidossa.


title: Benfotiamiini

text: Tiamiini on kolmen Krebsin kierron glykolyysissa vaikuttavan entsyymin kofaktori: "transketolaasin", joka muuntaa 2,3-difosfaattiglyseraattia (2,3-DG) pentoosifosfaattireitille, "pyruvaattihydrogenaasin", joka kytkee palorypälehapon (pyruvaatin) asetyylikoentsyymi A:han (CoA)ja ohjaa sen Krebsin syklukseen sekä "alfa-ketoglutaraatin", joka kiihdyttää Krebsin kiertoa muuntamalla alfa-ketoglutaraattia sukkinyylikoentsyymi-A:ksi (succinyl-CoA). Näiden reaktioiden nettovaikutus on glukoosin aineenvaihdunnan normalisoiminen. Benfotiamiini vaikuttaa biokemiallisesti periaatteessa samalla tavalla kuin tiamiini, mutta on ilmeisesti sitä tehokkaampaa ja turvallisempaa, etenkin diabeettisen hermovaurion ehkäisyssä ja hoidossa. Benfotiamiinin suurempi biologinen teho tiamiiniin nähden perustuu molekyylirakenteen avoimeen tiatsolirenkaaseen, joka sulkeutuu heti kun yhdiste on imeytynyt vereen. Tällöin syntyy biologisesti tavallista tehokkaampi tiamiiniyhdiste.


title: Benfotiamiini

text: Benfotiamiini lisää tiamiinipyrofosfaatin (TPP) pitoisuutta veressä ja muissa kudoksissa, jolloin transketolaasi-entsyymi aktivoituu. Entsyymi muuntaa soluissa sokerin myrkyllisiä aineenvaihduntatuotteita (metaboliitteja) vaarattomiksi, mikä ehkäisee soluvaurioita eritoten pienten valtimoiden endoteelisoluissa (sydämessä, munuaisissa ja silmänpohjissa). Tällaisia myrkyllisiä metaboliitteja ovat muun muassa metyyliglyoksaalit. TPP:n aktivoitumisesta voi olla hyötyä hermojen terveydelle yleensä ja erityisesti iskiaksessa, diabeettisessa neuropatiassa, polyneuropatiassa, retinopatiassa (verkkokalvon rappeutumassa), munuaistaudissa (nefropatiassa), herpes zoster -infektioissa, fibromyalgiassa ja muissa tiloissa, joissa esiintyy hermostovaurioita ja -oireita.


title: Benfotiamiini

text: Benfotiamiini nostaa veren ja kudosten tiamiinipitoisuutta paljon enemmän kuin vesiliukoinen tiamiini (tiamiinihydrokloridi). Maksimaalinen pitoisuus plasmassa ja punasoluissa nousee benfotiamiinilla moninkertaiseksi tavalliseen tiamiiniin verrattuna. Laboratoriohiiret sietävät 22 kertaa suuremman annoksen benfotiamiinia kuin tavallista vesiliukoista B1-vitamiinia. Viimeisten 50 vuoden aikana benfotiamiinia on käytetty laajalti, eikä sillä ole havaittu olevan sivuvaikutuksia – harvinaista allergiaa lukunnottamatta – eikä haitallisia yhteisvaikutuksia minkään lääkkeen kanssa. Vaikka benfotiamiini on rasvaliukoinen vitamiini, sitä ei kerry liikaa elimistöön.


title: Benfotiamiini

text: Ihmisen tiamiinivarasto on n. 30 mg, ja ilmeisesti pääosa on varastoituna maksaan. Tiamiinin biologinen puoliintumisaika on noin 10–20 vuorokautta. Puutostiloja tavataan alkoholisteilla, diabeetikoilla ja ikääntyvillä (joilla tiamiinin imeytyminen ruoasta on heikentynyt). Veren tiamiinin (fB-B1-Vit) viitearvoksi laboratoriot ilmoittavat Suomessa 75-220 nmol/l. Diabeetikoilla pitoisuudet ovat vain noin 16 nmol/l, osoittaa englantilainen Warwickin yliopiston tutkimus, jota johti professori Paul Thornalley. Tiamiinin puutetta arvioidaan myös mittaamalla punasolun transkelolaasin aktiivisuus, E-TK.


title: Benfotiamiini

text: Benfotiamiinin suuri tehokkuus (perinteiseen vesiliukoiseen B1-vitamiinin nähden) perustuu sen kykyyn tunkeutua rasvoista muodostuneisiin solukalvoihin, kuten hermokudokseen. Benfotiamiini aktivoi transketolaasi-entsyymiä, joka ohjaa glukoosin palamista pois epänormaalilta heksosamiinireitiltä normaalille pentoosifosfaattireitille. Transketolaasi on tiamiinista riippuvainen sokeriaineenvaihduntaa ohjaava entsyymi, jonka aktiivisuutta tiamiini lisää. Vesiliukoinen tiamiini kykenee nostamaan sen aktiivisuutta vain 20 %, kun taas benfotiamiini lisää sitä peräti 250–300 %.


title: Benfotiamiini

text: Benfotiamiinin on esitetty vaikuttavan hapetusta vastaan ja parantavan diabeteksen myöhäisvaiheen liitännäistauteja, esimerkiksi ääreishermoston vaurioita.


title: Benfotiamiini

text: Benfotiamiini salpaa samanaikaisesti kolmea merkittävää patologista tapahtumaa diabeetikon elimistössä:Heksosamiinireitin aktiivisuus myötävaikuttaa haiman beetasolujen tuhoutumiseen, jolloin haiman kyky tuottaa insuliinia vähenee tai loppuu. Heksosamiinreitin aktiivisuus myötävaikuttaa glukoosin aiheuttamaan insuliinirestenssiin ja myrkyllisten polyolien kertymiseen hermosoluihin ja niiden vaurioitumista. Lievemmässä tapauksessa voi kehittyä insuliiniresistenssi, vaikeammassa tapauksessa puhkeaa diabetes. Se kuuluu tauteihin, joissa mitokondrioiden kalvot vuotavat. Kohonneen verensokerin aiheuttamat vauriot mitokondrioissa ilmenevät muun muassa lihasvoiman ja sydämen pumppaustoiminnan heikentymisenä ja valtimoiden kovettumisena. Vapaiden radikaalien (superoksidin) ylituotanto mitokondrioissa aktivoi neljää patologista reaktiota: Polyoli-, heksosamiini, PKC- ja AGE-reaktiota. Mitokondrioiden vauriot ovat merkittäviä tekijöitä diabeetikon valtimomuutoksissa. Benfotiamiini ehkäisee mitokondrioissa syntyviä vapaita radikaaleja, etenkin superoksidia, ja niiden myrkyllisiä aineenvaihduntatuotteita; AGE-tuotteet vähenivät 60 % ja PKC 55 %, kun diabeettisille rotille annettiin benfotiamiinia 36 viikkoa 80 mg/kg.


title: Benfotiamiini

text: Diabeettinen retinopatia on yleinen diabeteksen liitännäistauti, jonka syntymekanismin kaikkia vaiheita ei vielä tunneta. Tiamiini ja benfotiamiini, ruoan lisänä, saattavat kuitenkin olla avuksi taudin ehkäisyssä ja jarruttamisessa. Nämä vitamiinit ehkäisevät laktaatin ja AGE-tuotteiden syntyä viljellyissä endoteelisoluissa sekä suojaavat valtimoiden perisyyttisoluja sokeripitoisuuden vaihteluiden aiheuttamilta vaurioilta. Tiamiini ja benfotiamiini vähentävät aldoosireduktaasi-mRNA:n ilmentymistä ja aktiivisuutta, ja siten ne ehkäisevät siten sorbitolin ja glukoosin kertymistä soluihin ja lisäävät samanaikaisesti transketolaasin aktiivisuutta ihmisen endoteelisoluissa samoin kuin ihmisen ja naudan retinan perisyyteissä, joita on viljelty suuressa sokeripitoisuudessa. Siten tiamiini ja benfotamiini korjaavat kohonneen sokeripitoisuuden aiheuttamaa pyolireitin aktiivisuutta valtimosoluissa ja ohjaavat glukoosin palamista normaalille ja vaarattomalle pentoosifosfaattireitille (jolloin ei synny vapaita radikaaleja) ja vähentävät solunsisäistä vapaan glukoosin pitoisuutta ja sen muuntumista soluille myrkylliseksi sorbitoliksi. Nämä vaikutukset polyolireitillä, yhdessä tiamiinin muiden suotuisten vaikutusten kanssa, puoltavat tiamiinin ja benfotiamiinin tutkimista ja käyttöä diabeettisen retinopatian ehkäisyssä ja hoidossa.


title: Benfotiamiini

text: Benfotiamiini on rasvahakuinen (lipofiilinen) vitamiini, joka toisin kuin vesiliukoinen tiamiini tunkeutuu hyvin hermokudokseen ja suojaa sitä kohonneiden glukoosi- ja polyolipitoisuuksien aiheuttamilta vaurioilta. Benfotiamiinia onkin alettu antaa neuropatian ehkäisyyn ja hoitoon menestyksellä Venäjällä, Saksassa, Unkarissa, Japanissa ja muualla.


title: Benfotiamiini

text: AGE-tuotteita (Advanced Glycation Endproducts) syntyy glykaation (sokeroitumisen) vaikutuksesta kudoksissa, mutta niitä on myös monissa ravintoaineissa, esimerkiksi kolajuomissa, ja niitä syntyy valmistettaessa ruokaa suuressa lämmössä (käristettäessä, grillattaessa ja paistettaessa). Valtimot supistuvat pian tällaisten aterioiden jälkeen AGE-tuotteiden endoteelissa aiheuttamien muutosten takia. Jatkuva ja pitkäaikainen AGE-tuotteita sisältävien ravintoaineiden nauttiminen saattaa johtaa pysyviin valtimomuutoksiin, sanoo Uribarrin työryhmä. Age-tuotteet – olivatpa ne sitten eksogeenisia tai endogeenisia – voivat vaurioittaa myös munuaisia, Uribarri varoittaa


title: Benfotiamiini

text: Ei-diabeetikon hemoglobiinista alle 6 % on sokeroitunut (glykoitunut), diabeetikolla tämä osuus ("HbA1c") on usein suurempi. Ei-diabeetikon seerumin albumiinista on enintään 25 % sokeroitunut, mutta diabeetikolla osuus voi olla jopa 100 %. Tutkimusten mukaan benfotiamiini voi vähentää glykaatiota noin 60 %. Professori Jaime Uribarri pitää benfotiamiinia erinomaisena anti-AGE-aineena, ja monet muut tutkijat näyttävät olevan samaa mieltä.


title: Benfotiamiini

text: Benfotiamiinin erikoisominaisuus on AGE-tuotteiden haittavaikutusten ehkäisy, ja sen vuoksi benfotiamiini näyttää ehkäisevän vanhenemismuutoksia soluissa. AGE-tuotteita syntyy sekä eksogeenisesti (ruoassa ja sen valmistuksessa) että endogeenisesti ihmisen aineenvaihdunnassa ns. Maillard-reaktiossa. Runsaasti AGE-tuotteita sisältävät ruoat ja juomat vähentävät seerumin adiponektiinin pitoisuutta, kun taas benfotiamiini lisää sitä. Adiponektiini ehkäisee tunnetusti diabetesta ja sen komplikaatioita sekä lihomista.


title: Benfotiamiini

text: Tiamiini ja benfotiamiini suojaavat sydäntä ja valtimoita, eritoten diabeetikoilla, joilla kohonnut verensokeri vaurioittaa valtimoiden sisäseinämän endoteelia. Benfotiamiini estää myös kohonneen verensokerin aiheuttamaa matriksin metalloproteinaasien MMP-2:n ja MMP-9:n ja niiden estäjien (TIMP-1) lisääntymistä ihmisen valtimoiden soluissa. Verensokerin nousu lisää MMP-2:n aktiviteettia, mutta tiamiinin ja benfotiamiinin anto vähentää sitä samalla kun ne lisäävät TIMP-1:n määrää. Näiden havaintojen perusteella tiamiini ja benfotiamiini voivat ehkäistä plakkien repeytymistä aiheuttavan MMP-2:n aktiviteettia ja suojata siten diabeetikkoa sydän- ja aivoinfarkteilta. Brownleen työryhmän tutkimusten mukaan benfotiamiini suojaa diabeteksen aiheuttamalta sydänlihasvauriolta, kardiomyopatialta.


title: Benfotiamiini

text: Benfotiamiini ehkäisee suurina päiväannoksina myös tupakoinnin aiheuttama verisuonten supistusta, ilmenee saksalaisen tohtori Alin Stirbanin työryhmän tutkimuksissa. Biokemiallinen vaikutusmekanismi on ilmeisesti se, että tiamiini ja benfotiamiini ehkäisevät valtimon sisäsäseinämän (endoteelin) vaurioitumista.


title: Benfotiamiini

text: Venäläisten ja saksalaisten tutkimusten mukaan benfotiamiini suojaa alkoholin terveyshaitoilta, jopa siinä määrin, että eräät tutkijat pitävät benfotiamiinia välttämättömänä vitamiinina alkoholisteille.


title: Benfotiamiini

text: Benfotiamiini on turvallista annosteluohjeita noudatettaessa. Käyttökokemusta on jo yli 50 vuoden ajalta eri maista. Joissakin harvinaisissa tapauksissa benfotiamiini voi aiheuttaa allergisen reaktion. Raskauden ja imetyksen aikana benfotiamiinia suositellaan käytettäväksi enintään lyhyitä aikoja, koska toistaiseksi sen vaikutuksia sikiöön ei ole riittävästi tutkittu. Imettävän äidin nauttima benfotiamiini erittyy äidinmaitoon, mutta siitä ei ole raportoitu olevan vauvoille haittaa.


title: Benfotiamiini

text:
Käytettäessä tavallista vesiliukoista B1-vitamiinia elimistö kykenee käyttämään hyväkseen enintään 10 mg/vrk. Benfotiamiini sitä vastoin on biologisesti tehokasta ja täysin turvallista huomattavan paljon suurempina päiväannoksina. Benfotiamiinia ei tarvitse välttämättä ottaa ruoan kanssa.
Benfotiamiini antaa hoitovasteen diabeettisessa polyneuropatiassa 2–3 viikossa päiväannoksella 300–325 mg. Jotkut potilaat ottavat enemmänkin, jopa 600–1200 mg/vrk. Brownleen amerikkalais-saksalainen työryhmä antoi eräässä tutkimuksessa koehenkilöille 600 mg/vrk, mikä ehkäisi AGE-tuotteiden muodostusta. Uribarrin työryhmä antoi 1 050 mg/vrk ennen koehenkilöiden altistamista Coca-cola lightista valmistetulle AGE-pitoiselle juomalle, ja tämä benfotiamiiniannos ehkäisi täysin valtimoiden supistuksen. Sama annos ehkäisi myös tupakoinnin aiheuttaman valtimoiden supistuksen. Nämä olivat koeasetelmien annoksia. New Yorkin Mount Sinai Hospitaletin munuaiskeskuksen johtaja professori Jaime Uribarri suosittelee diabeetikoille jatkuvassa käytössä benfotiamiinia 300 mg/vrk.


title: Pellon raja-asema

text: Pellon raja-asema sijaitsee Tornionjokilaaksossa Pellon kunnassa ja on yksi Suomen rajanylityspaikoista Ruotsiin. Rajanylityspaikka eli käytännössä silta Tornionjoen yli sijaitsee Pellon taajamassa, n. 3 km keskustasta pohjoiseen valtatie 21 varrella. Rajanylityspaikkaa hoitaa Suomen Pohjoisen tullipiirin Pellon tulliasema. Tullipalveluja Pellossa järjestetään nykyisin rajoitetusti vain tiettyinä päivinä viikossa. Muiden länsirajan rajanylityspaikkojen tapaan rajavartiolaitos ei valvo rajanylityksiä, vaan joen saa ylittää vapaasti eikä mitään muodollisuuksia tarvita.


title: Jussarön majakka

text: Jussarön majakka on majakka Tammisaaren edustalla sijaitsevalla Sundharunin saarella noin neljä kilometriä etelään Jussaarelta.


title: Jussarön majakka

text: Jussaaren ensimmäinen valomajakka oli rakennettu vuonna 1881. Sen sijoituspaikaksi oli valittu saariryhmän suurin saari, jotta majakanvartijoiden asuinrakennukset voitaisiin rakentaa samalle saarelle itse majakkatornin kanssa. Tämän majakan sijainti todettiin kuitenkin huonoksi, sillä sen lähistöllä sijaitsi merenkulkua vaarantava magneettinen häiriöalue, joka häiritsi laivojen kompasseja. Tuolloin pidettiin mahdottomana rakentaa majakkaa saariston eteläisille luodoille.


title: Jussarön majakka

text: Vuonna 1922 vanha majakka kuitenkin korvattiin uudella, ja sen sijoituspaikaksi valittiin saariston eteläosassa sijaitseva Sundharun. Uuden majakan valo sytytettiin ensi kerran 20. marraskuuta 1922 ja vanha majakka sammutettiin lopullisesti 25. joulukuuta 1922. Majakasta tuli myös Suomen ensimmäinen majakka, joka jo rakennusvaiheessa suunniteltiin miehittämättömäksi.


title: Jussarön majakka

text: Majakka rakennettiin raudoitetusta betonista ja sen valolaitteeksi valittiin asetyleenikäyttöinen AGAn valmistama vilkkulaitteisto. Uusi laitteisto oli itsetoiminen, joten majakanvartijan tarvitsi vierailla majakalla vain kerran kuussa.


title: Mike Middleton

text: Michael "Mike" Middleton (s. 15. helmikuuta 1968) on yhdysvaltalainen raskaansarjan nyrkkeilijä.


title: Mike Middleton

text: Middletonin nyrkkeilyura alkoi ottelulla Nelson Belenoa vastaan. Middleton hävisi ottelun toisessa erässä tyrmäyksellä. Seuraavassa ottelussaan hän voitti Robert Millerin ensimmäisen erän tyrmäyksellä. Viimeisessä ottelussaan Middleton hävisi Francesco Pianetalle tyrmäyksellä.


title: Mike Middleton

text: Middleton on otellut urallaan toistaiseksi 35 ottelua. Näistä hän on voittanut 13 (5 KO). Hän on hävinnyt 20 ottelua, joista 15 tyrmäyksellä. Yksi ottelu on päättynyt tuloksettomaan.


title: Filosofinen antropologia

text: Filosofinen antropologia on filosofian osa-alue, joka tutkii ihmistä ja ihmisluontoa. Se pyrkii yhdistämään ihmisyyttä koskevat empiiriset ja fenomenologiset tutkimustulokset, pyrkimyksenään ymmärtää ihmisiä sekä oman sosiaalisen ympäristönsä tuotteina että omien arvojensa tuottajana.


title: Filosofinen antropologia

text: Vaikka useilla filosofeilla filosofian historiassa voidaan katsoa olleen oman filosofiansa taustalla omat ”antropologiset” näkemyksensä, erillisenä filosofian osa-alueena filosofinen antropologia kehittyi 1800-luvulla fenomenologian ja eksistentialismin synnyn myötä. Ensin mainittuun kuuluu inhimillisen kokemuksen reflektoiminen filosofin omista kokemuksista, ja näin se on vaikuttanut ihmisyyden ja ihmisenä olemisen filosofisessa tutkimuksessa.


title: Filosofinen antropologia

text: Keskeisessä roolissa filosofisessa antropologiassa on henkilöiden välisten suhteiden ja niissä vaikuttavien ontologioiden tutkiminen. Keskeinen teema on intersubjektiivisuus, eli sen tutkiminen, kuinka kaksi yksilöä eli subjektia, joiden kokemukset ja tulkinnat maailmasta ovat erilaiset, ymmärtävät toinen toisensa ja suhtautuvat toisiinsa. Myös kielen tutkimisesta on tullut yhä keskeisempää sekä filosofiassa että sosiologiassa, koska kielellä on läheiset yhteydet intersubjektiivisuuden kysymykseen.


title: Filosofinen antropologia

text: Muun muassa Michael Jackson on tutkinut intersubjektiivisuutta ja interpersonaalisia suhteita, kuten hallintaa ("Existential Anthropology", 2005). Hänen mukaansa ihmiset antropomorfisoivat eli ihmisenkaltaistavat elottomia kappaleita ympärillään muodostaakseen niiden kanssa interpersonaalisen suhteen. Näin ihmiset voivat tuntea olevansa hallinnassa sellaisissa tilanteissa, joita he eivät voi hallita, koska kohtelevat kappaletta niin kuin se olisi järkevä ja kykenisi ymmärtämään heidän tuntemuksensa ja kieltään. Eräs esimerkki on kiroilu seonneelle tietokoneelle.


title: Filosofinen antropologia

text: Ihmiskeskeisyyden arvostelijoiden mielestä ihmistä koskevalla pohdiskelulla on se vaara, että ihmisen merkitystä kaikkeuden osana liioitellaan tai ihminen käsitetään suorastaan kaikkeuden keskukseksi tai lopulliseksi tavoitteeksi. Myös luontokeskeisessä todellisuuskäsityksessä ihmisen ongelmaa voidaan pitää yhtä merkityksellisenä. Keskeisiä kysymyksiä ovat esimerkiksi ihmisen suhde luontoon, ihmisen kulttuurin ja historian merkitys sekä yksilön suhde yhteisöön.